
ΟΧΙ ΣΤΗΝ 
ΠΡΩΤΟΜΑΓΙΑ ΤΟΝ 
ΦΑΙΟΚΟΚΚΙΝΟΝ 


ΜΙΑ Εργατική Τάξη, ΕΝΑ Μεροκάματο 
ΙΔΙΑ ποΑιτικά Δικαιώματα 


Τ ο χειρότερο με την εργατική τάξη βεν είναι που 
την εκμεταϋϊΐεύονται οικονομικά, αΑΑά που χρη 
οιμοποιούν την επαναστατική ιστορία της, το 
κοινωνικό της κύρος και ποΑΑές φορές και την ίβια της 
την φυσική παρουσία για να δυναμώσουν τους δικούς 
τους πολιτικούς στρατούς και τελικά τις αλυσίδες της. 


Οι κυρίαρχες εκμεταλλεύτριες 
τάξεις δεν έχουν αφήσει στην 
εργατική τάξη ούτε τη γιορτή της. 
Η Πρωτομαγιά εδώ και χρόνια 
δεν ανήκει στους εργάτες, όπως 
δεν ανήκει ούτε η επέτειος της 
εξέγερσης του Πολυτεχνείου 
στο λαό και τους δημοκράτες. 

Οι επαναστάσεις ανήκουν 
στους λαούς, αλλά οι επέτειοι 
αυτών των επαναστάσεων ανή¬ 
κουν αρκετές φορές στην αντί¬ 
δραση. 


Αυτό είναι ιδιαίτερα έντονο ε¬ 
κεί που η αντίδραση σηκώνει την 
κόκκινη σημαία του προλεταριά¬ 
του και του λαού, δηλαδή στις 
χώρες όπου κυριαρχεί ο σοσιαλ- 
φασισμός, είτε σαν πολιτική ε¬ 
ξουσία, είτε σαν συνδικαλιστική 
γραφειοκρατική εξουσία. 

Τέτοιες χώρες είναι η Ρωσία 
και η Κίνα όπου η Πρωτομαγιά 
σημαίνει μια παρέλαση στους 
δρόμους και τις πλατείες των χει¬ 
ρότερων φασισμών του κόσμου. 


Σε ένα μικρότερο βαθμό τέτοια 
χώρα είναι και η Ελλάδα όπου η 
Πρωτομαγιά εδώ και χρόνια έ¬ 
χει κυριαρχηθεί από τις φαιοκόκ- 
κινες συνδικαλιστικές και πολι¬ 
τικές φράξιες. 

Ειδικά σε τούτη δω τη φετινή 
Πρωτομαγιά τα δύο μεγάλα αστι¬ 
κά κόμματα με τις σοσιαλφασι- 
στικές ηγεσίες, το ΠΑΣΟΚ του 
Σημίτη και η ΝΔ του Καραμαν¬ 
λή, παρέδωσαν με ωμό τρόπο τον 
κεντρικό πολιτικό γιορτασμό της 
Πρωτομαγιάς στον σκληρό ηγε¬ 
μονικό πυρήνα του σοσιαλφασι- 
σμού, στο ψευτοΚΚΕ. 

Αυτή είναι η φυσική κατάληξη 
μιας μακριάς διαδικασίας απο¬ 
σύνθεσης όχι απλά του συνειδη¬ 


τού επαναστατικού εργατικού 
κινήματος, αλλά και κάθε αστι¬ 
κής ρεφορμιστικής του πτέρυγας. 

Όλος ο επίσημος συνδικαλι¬ 
σμός, ο καθεστωτικός συνδικα¬ 
λισμός που έχει κέντρο του το 
ψευτοΚΚΕ, προώθησε με έντα¬ 
ση και κάλυψε όλες τις βασικές 
ταξικές και πολιτικές κατευθύν¬ 
σεις του σοσιαλφασισμού. 

Αυτές οι κατευθύνσεις είναι 
βασικά τρεις. 

ΜΙΑ ΕΡΓΑΤΙΚΗ ΤΑΞΗ - 

ΕΝΑ ΜΕΡΟΚΑΜΑΤΟ - 
ΙΔΙΑ ΠΟΛΙΤΙΚΑ ΔΙΚΑΙΩ¬ 
ΜΑΤΑ 

Η μία, η πιο καίρια στρατηγική 
κατεύθυνση του σοσιαλφασισμού 


είναι η βαθιά διάσπαση της ερ¬ 
γατικής τάξης στο οικονομικό ε¬ 
πίπεδο. 

Σήμερα χάρη στους σοσιαλφα- 
σίστες υπάρχουν δύο βαθιά αλ- 
ληλομισούμενα, εντελώς ξεχωρι¬ 
στά τμήματα της εργατικής τά¬ 
ξης, που ζουν σε δύο ξεχωριστούς 
κόσμους στο έδαφος της ανειδί¬ 
κευτης ή λίγο ειδικευμένης δου¬ 
λειάς. 

Το ένα είναι οι έλληνες και το 
άλλο οι μετανάστες εργάτες. Το 
ψυχικό και ιδεολογικό ρήγμα εί¬ 
ναι ακόμα μεγαλύτερο από το οι¬ 
κονομικό. 

Φωνάζοντας “κάτω ο ρατσι- 
συνέχεια στη σελ. 2 


ΜΕΤΕΚΛΟΓΙΚΕΣ 
ΕΚΚΑΘΑΡΙΣΕΙΣ ΠΑΝΤΟΥ 


Το χαρακτηριστικό του 
μετεκλογικού τοπίου είναι 
οι εσωκομματικές συγκρού¬ 
σεις στη ΝΔ και το ΣΥΝ, ό¬ 
πως και οι εκκαθαρίσεις που 
έκανε ο Σημίτης σε κυβερ¬ 
νητικό επίπεδο και σε επί¬ 
πεδο κρατικών μηχανισμών 
στο ΠΑΣΟΚ. 

Οι αποχωρήσεις των αποκεφα¬ 
λισμένων Γιαννόπουλου, Αρσέ- 
νη και Βενιζέλου δεν έγιναν α¬ 


θόρυβα. Ο Αρσένης άφησε αιχμές 
κατά εκδοτικών συγκροτημάτων, 
εννοώντας τον Λαμπράκη, που 
τον πολέμησε στα θέματα της παι¬ 
δείας. Αυτή ήταν μια μεγάλη πο¬ 
λιτική νίκη για τους Σημίτη-Λα- 
λιώτη γιατί ο Αρσένης πίστεψε 
ότι τον έφαγε ο φιλοευρωπαίος 
Λαμπράκης και όχι η ρωσόφιλη 
κλίκα για λογαριασμό του ψευ¬ 
τοΚΚΕ και του ΣΥΝ. Ακριβώς 
για να μη φανεί η πηγή του χτυ¬ 


πήματος η κλίκα δεν έβαλε επ’ 
ευθείας δικό της υπουργό Παι¬ 
δείας, αλλά ένα υπουργό Παιδεί¬ 
ας που έχει ταυτόχρονα την ε¬ 
μπιστοσύνη του Λαμπράκη, όπως 
είναι ο παλιός του υπάλληλος Π. 
Ευθυμίου. Έτσι και οι φαιοκόκ- 
κινοι νικάνε γιατί ο Ευθυμίου 
καταεβαίνει στο υπουργείο με 
γραμμή υποταγής στην ΟΛΜΕ, 
και ο Λαλιώτης, δηλαδή ο αλη¬ 
θινός Σημίτης, ο μη ευρωπαίος 


Σημίτης δεν εκτίθεται. Ο Γιαν- 
νόπουλος ήταν πιο συνεπής και 
ίσως οξυδερκής γιατί αυτός κα¬ 
τηγόρησε το ψευτοΚΚΕ, αλλά 
και τους κομματικούς μηχανι¬ 
σμούς που τον υπονόμευσαν. Ό¬ 
μως ο Βενιζέλος δεν κατάλαβε 
τίποτα για το ποιος τον έφαγε 
γιατί πάλι ο Σημίτης έβαλε έναν 
φιλοευρωπαίο να τον χτυπήσει, 
τον Πάγκαλο. Έτσι ο χοντρός 
που είχε υποστηρίξει με τόσο πά¬ 


θος τη μεταρύθμιση Αρσένη και 
είχε καυτηριάσει όλα τα “κινήμα¬ 
τα” του Περισσού είναι πολύ δύ¬ 
σκολο να βρει την πηγή των χτυ¬ 
πημάτων. Ο Πάγκαλος μόλις διο¬ 
ρίσθηκε στη νέα του υπουργική 
θέση, πρέπει να πήρε το πράσινο 
φως από το Σημίτη για να υπο¬ 
νομεύσει τον Βενιζέλο. Δεν ε¬ 
ξηγείται αλλιώς, παρά μόνο με ε- 

συνέχεια στη σελ. 4 

ΟΧΙ ΕΤΗΝ ΠΡΩΤΟΜΑΓΙΑ ΤΩΝ ΦΑΙΟΚΟΚΚΙΝΩΝ 


συνέχεια από τη σελ. 1 

σμός” οι σοσιαλφασίστες εγκα¬ 
τέστησαν το ρατσισμό και την ξε¬ 
νοφοβία βαθιά μέσα στο κέντρο 
εκείνο που συνήθως γεννάει την 
κοινωνική πρόοδο, δηλαδή μέ¬ 
σα στην ίδια την εργατική τάξη. 

Αυτό το πέτυχαν με την ενθάρ¬ 
ρυνση του σπασμένου μεροκάμα¬ 
του για τους μετανάστες παντού 
σε όλους τους κλάδους καθώς 
και με την ενθάρρυνση της πα¬ 
ράνομης μετανάστευσης στο ό¬ 
νομα τάχα των ανοιχτών συνό¬ 
ρων. Αυτοί οι ορκισμένοι εχθροί 
της ελεύθερης διεθνούς κίνησης 
των εμπορευμάτων υπεράσπισαν 
μόνο την ελεύθερη κίνηση του 
εμπορεύματος εργατική δύναμη 
για την Ελλάδα, προκειμένου να 
διαλύσουν όλες τις εργατικές κα¬ 
τακτήσεις, κάθε συλλογική μι- 
σθολογική διεκδίκηση, κάθε 
συλλογική σύμβαση, κάθε εργα¬ 
τικό νόμο. Από την άλλη ενώ 
διέσπασαν το μεροκάματο και 
την τάξη, για να κρατήσουν α¬ 
νοιχτό το βαθύ ρήγμα, αρνούνται 
την απόδοση πολιτικών δικαιω¬ 
μάτων στους μετανάστες και βα¬ 
σικά τη σίγουρη μονιμότητα της 
παραμονής τους στη χώρα, οπό¬ 
τε τους στερούν τη δυνατότητα 
της μαχητικής συνδικαλιστικής 
και πολιτικής διαμαρτυρίας για 
να αυξήσουν τους μισθούς τους. 
Αυτό έχει μια καταστροφική ε¬ 


πίπτωση ιδιαίτερα στους χώρους 
δουλειάς όπου η μεταναστευτι- 
κή εργατική δύναμη έχει συντρι¬ 
πτική κυριαρχία, όπως γίνεται 
πια με τους εργάτες γης. Οι έλ- 
ληνες “δουλοκτήτες” αστοί της 
υπαίθρου έχουν επιβάλει εκεί την 
απόλυτη εκμεταλλευτική εξου¬ 
σία τους, τσακίζοντας με τον πιο 
ωμό απεργοσπαστισμό (πάλι με 
μεταφερμένους από αλλού μετα¬ 
νάστες) κάθε απεργιακό κίνημα 
των εργατών γης. 

Αν το εργατικό κίνημα δεν 
κλείσει αυτό το στρατηγικό ρήγ¬ 
μα μέσα στην τάξη, τότε δεν μπο¬ 
ρούμε να μιλάμε ούτε για συνδι¬ 
κάτα, ούτε για εργατική τάξη σαν 
τάξη, ούτε καν “οικονομίστικα”. 
Από δω και μπρος θα μπορούμε 
να μιλάμε μόνο για συνδικαλι¬ 
στική βαρβαρότητα. 

Η Πρωτομαγιά των φαιοκόκ- 
κινων, όπως και τα φαιοκόκκι- 
να συνδικάτα δεν ασχολούνται 
καθόλου μ’ αυτό το κεφαλαιώ¬ 
δες ζήτημα. Στο βάθος δεν πρό¬ 
κειται καν για αληθινά συνδικά¬ 
τα, αλλά για συνδικαλιστικές 
φράξιες των “λευκών” εργατών, 
του “ανώτερου έθνους” που α¬ 
ποτελούνται από κομματικούς 
και κρατικούς γραφειοκράτες 
του δημόσιου και των ΔΕΚΟ και 
κάθε λογής πρακτορικά κομμα¬ 
τικά παράσιτα. 

Μια αληθινή εργατική Πρωτο¬ 
μαγιά, ένα αληθινό εργατικό συν¬ 
δικάτο πρέπει να απαιτεί ένα ε¬ 


νιαίο αφετηριακό μεροκάματο 
διεκδίκησης σε κάθε κλάδο που 
θα πρέπει το κάθε συνδικάτο 
να το υπερασπίζεται με νύ¬ 
χια και με δόντια από τον 
κάθε εργοδότη που θέλει να 
το σπάει προσλαμβάνοντας 
φτηνή ντόπια ή ξένη εργατι¬ 
κή δύναμη. Οι εργάτες στην 
Ελλάδα δεν πρέπει να ξεχνάνε 
ότι η πρώτη Διεθνής στήθηκε πά¬ 
νω σε ένα ζήτημα, στο ζήτημα 
της υπεράσπισης του εγγλέζικου 
μεροκάματου από τους δίχως τα¬ 
ξική συνείδηση ξένους εργάτες 
που εισήγαγε η αγγλική βιομη¬ 
χανία για να σπάσουν το κατα- 
κτημένο ως τότε μεροκάματο και 
τις απεργίες που το υπεράσπιζαν. 
Όποιος δέχεται τα δύο μεροκά¬ 
ματα στον ίδιο κλάδο δέχεται 
την “επάνω” και την “κάτω” 
εργατική τάξη, δέχεται το ανώ¬ 
τερο και κατώτερο έθνος, δέχε¬ 
ται τον ρατσισμό. Όσο οι παλιοί 
εργάτες θα βλέπουν να παραμε¬ 
ρίζονται από μια διαρκώς νέα 
φθηνή, σχεδόν απλήρωτη εργα¬ 
σία θα ρουφάνε το ρατσιστικό κή¬ 
ρυγμα όπως η ξερή γη τη βροχή. 

Το πρώτο λοιπόν σύνθημα του 
σημερινού προλεταριάτου, το μό¬ 
νο που θα μπορεί κατ’ αρχήν να 
το ενώσει για να υπάρξει σαν τά¬ 
ξη είναι το “μια εργατική τά¬ 
ξη, ένα μεροκάματο, ίδια πο¬ 
λιτικά δικαιώματα”. 

ΟΧΙ ΣΤΟ ΒΙΟΜΗΧΑΝΙ¬ 


ΚΟ ΣΑΜΠΟΤΑΖ - 
ΑΝΑΠΤΥΞΗ ΠΑΝΤΟΥ 

Αυτή είναι η αντίσταση στην 
μια κατεύθυνση του σοσιαλφασι- 
σμού δηλαδή η επανένωση και η 
“δημιουργία” της εργατικής τά¬ 
ξης σαν τάξη. Η δεύτερη κατεύ¬ 
θυνση του σοσιαλφασισμού στην 
οποία πρέπει να αντισταθούμε εί¬ 
ναι η κατεδάφιση της βιομηχα¬ 
νίας που γίνεται συστηματικά 
εδώ και είκοσι χρόνια με οικο¬ 
λογικά, ψευτοταξικά, αρχαιολο¬ 
γικά και τουριστικά προσχήμα¬ 
τα. Ο σοσιαλφασισμός σαν ψευ- 
τοΚΚΕ, αλλά και εκείνος σαν 
συνδικαλιστική γραφειοκρατία 
και σαν ακρίδα του ΠΑΣΟΚ ή 
και της ΝΑ θέλουν την παραγω¬ 
γική οπισθοδρόμηση της χώρας, 
θέλουν την απομάκρυνσή της α¬ 
πό την Ευρώπη και κυρίως την 
κατάργηση του ελληνικού βιο¬ 
μηχανικού προλεταριάτου που εί¬ 
ναι το μόνο που μπορεί να απο- 
τελέσει τον καθοδηγητικό πολι¬ 
τικό και οργανωτικό παράγοντα 
για ολόκληρη την εργατική τά¬ 
ξη. Δίχως βιομηχανία ή με αδύ¬ 
νατη βιομηχανία, δεν υπάρχει κα¬ 
θόλου ή υπάρχει αδύναμο βιομη¬ 
χανικό προλεταριάτο. Δίχως βιο¬ 
μηχανικό προλεταριάτο δεν 
υπάρχει φωτισμένη εργατική τά¬ 
ξη και δίχως τέτοια όλη η χώρα 
είναι τυφλή. Αυτό θέλουν οι ρω- 
σόδουλοι. Δεν τους φτάνει μό¬ 
νο, ή μάλλον δεν θέλουν κύρια 
να ξεκόψουν την ελληνική αστι¬ 
κή τάξη από τον σύγχρονο βιο¬ 
μηχανικό κόσμο και από την Ευ¬ 
ρώπη, αλλά θέλουν πάνω απ’ ό¬ 
λα να διαλύσουν τη βιομηχανι¬ 
κή εργατική τάξη γιατί τρέμουν 
την συγκέντρωσή της και την πο¬ 
λιτική επίπτωση αυτής της συ¬ 
γκέντρωσης πάνω στις εξελίξεις. 
Δεν είναι τυχαίο που προσπα¬ 
θούν να διώξουν από την Αττι¬ 
κή όλη την βιομηχανική εργατι¬ 
κή τάξη. Εκεί φαίνεται πως αν 
και γενικά προτιμούν να κλεί¬ 
νουν εντελώς τα εργοστάσια, ό¬ 
ταν δεν μπορούν να το κάνουν 
αυτό, θέλουν τουλάχιστον να τα 
μεταφέρουν έξω από την Αττι¬ 
κή, μακριά από τον Πειραιά και 
την Αθήνα, μακριά από το πολι¬ 
τικό κέντρο της χώρας ώστε να 
μην υπάρχουν πια κοντά στο κέ¬ 
ντρο βιομηχανικοί εργάτες. 

Δεν υπάρχει λοιπόν εργατικό 
κίνημα δίχως την αντίσταση και 
την καταγγελία στο βιομηχανι¬ 
κό σαμποτάζ, αλλά και δίχως 
καταγγελία κάθε μορφής σαμπο¬ 
τάζ στην ανάπτυξη της παραγω¬ 
γής, των υποδομών, των επικοι¬ 
νωνιών, τους διεθνούς εμπορίου 
και της επιστημονικής έρευνας. 
Ένα αληθινό εργατικό κίνημα 
και μια αληθινή Πρωτομαγιά πρέ¬ 
πει λοιπόν να κρατάει ψηλά το 
σύνθημα “ΟΧΙ στο βιομηχανικό 
σαμποτάζ”. 

ΟΧΙ ΣΤΟΥΣ ΝΕΟΥΣ XI- 
ΤΛΕΡ - ΛΕΥΤΕΡΙΑ ΣΤΗΝ 
ΤΣΕΤΣΕΝΙΑ 

Τέλος η τρίτη αντίσταση της 
συνειδητής εργατικής τάξης, 
πρέπει να γίνει ενάντια στην πο¬ 


λιτική συμπύκνωση όλης της σο- 
σιαλφασιστικής αντίδρασης, η ο¬ 
ποία σήμερα έχει κυριαρχήσει σε 
αυτό που λέμε διεθνή πολιτική. 
Η ελληνική εργατική τάξη έχει 
κρατηθεί μακριά από κάθε διε¬ 
θνισμό και από κάθε δημοκρατι¬ 
σμό στα διεθνή ζητήματα. Αυτά 
τα τέρατα στη ΓΣΕΕ, στο ΕΚΑ 
καθώς και στα αυτόνομα συνδι¬ 
καλιστικά τους όργανα τύπου 
ΠΑΜΕ, μιλώντας πάντα εκ μέ¬ 
ρους της ελληνικής εργατικής τά¬ 
ξης, έχουν ταυτιστεί με όλους 
τους φασισμούς της γης και πά¬ 
νω απ’ όλα με τις ναζιστικές ε¬ 
ξοντώσεις λαών στα Βαλκάνια 
και στον Καύκασο. 

Δεν υπάρχει εργατική τάξη ά¬ 
ξια γι αυτό το όνομα όταν χει¬ 
ροκροτεί την γενοκτονία στην 
Βοσνία και στο Κόσσοβο και σή¬ 
μερα καλύπτει εκείνη στην Τσε- 
τσενία. Ιδιαίτερα αυτή η τελευ¬ 
ταία αποκαλύπτει τον χαρακτή¬ 
ρα των επίσημων ελληνικών 
συνδικάτων, την τέλεια διαφθο¬ 
ρά και την κτηνωδία τους. Σιω¬ 
πή, συγκάλυψη των ρώσων σφα¬ 
γέων στην Τσετσενία, υπεράσπι¬ 
ση των σέρβων σφαγέων στην 
Βοσνία. Αυτό ξέρουν να κάνουν 
από “διεθνισμό” αυτά τα συνδι¬ 
κάτα και αυτοί οι “εργάτες”. 

Είναι αυτοί λοιπόν οι εθνορα- 
τσιστές και σαμποταριστές της 
βιομηχανίας που με πρόγραμμα 
σέρνουν την ελληνική εργατική 
τάξη και το λαό πίσω από το άρ¬ 
μα του πολεμικού “ορθόδοξου 
τόξου” τους, πίσω από το άρμα 
του νεοχιτλερικού άξονα Μό¬ 
σχας - Πεκίνου - Τεχεράνης. 

συνέχεια στη σελ. 4 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Κούτελος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 
Κώστας Κούτελος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 


ΠΡΩΤΟΜΑΓΙΑ 2000 


Φωνάζοντας “κάτω ο ρατσισμός” οι εργατοπατέρες έχουν διασπάσει την εργατική τάξη σε 
όλους τους κλάδους προωθώντας παντού το σπασμένο μεροκάματο μέσα από τη μαύρη ερ¬ 
γασία. Έτσι έχουν προκαλέσει το χειρότερο εθνορατσιστικό μίσος ανάμεσα στους ντόπιους 
και μετανάστες εργάτες. Η απάντηση του συνειδητού προλεταριάτου είναι μία. Να μη δε¬ 
χτεί σπασμένο μεροκάματο σε κανένα συνδικάτο. Να δίνεται παντού και σε όλους το ίδιο 
μεροκάματο για την ίδια δουλειά, και, πάνω από όλα να δοθούν στους μετανάστες πολιτικά 
δικαιώματα για να μπορούν να διεκδικήσουν όπως οι έλληνες τα ταξικά τους δικαιώματα. 

ΜΙΑ Εργατική Τάξη 
ΕΝΑ Μεροκάματο 
ΙΔΙΑ ποΑιτικά Δικαιώματα 

Ύστερα οι συνειδητοί εργάτες πρέπει να υπερασπίσουν την ύπαρξη του βιομηχανικού προ¬ 
λεταριάτου από τους φαιοκόκκινους που θέλουν να καταστρέψουν όλη τη μεγάλη βιομηχα¬ 
νία με οικολογικά, αρχαιολογικά, τουριστικά ή ψευτοταξικά προσχήματα. Δίχως βιομηχα¬ 
νία δεν υπάρχει εργατικό κίνημα 

ΟΧΙ στο Εαμποτάζ της Βιομηχανίας 

Η πολιτική του προλεταριακού διεθνισμού σημαίνει σήμερα αντίσταση στη μεσαιωνική 
πορεία της χώρας μας, στην πολιτική του “ορθόδοξου τόξου” και στη συμμαχΐα με τον 
νεοναζιστικό άξονα Μόσχας-Πεκΐνου-Τεχεράνης 

Εκείνο που κατασπαράζει τώρα αυτός ο άξονας είναι τη μικρή ηρωική Τσετσενία. 

ΟΧΙ στους Νέους χίτΑερ 
λευτεριά στην τεετεενια 

Όσο αυτά τα συνθήματα ποδοπατιούνται θα έχουμε μια πρωτομαγιά των φαιοκόκκινων 
γραφειοκρατών του ανώτερου έθνους που θα βρίσκονται μόνοι τους και μακριά από τη 
μεγάλη μάζα των ντόπιων και ξένων εργατών ετοιμάζοντας γι' αυτούς τα χειρότερα 
φασιστικά δεσμά. 

Αθήνα, 4-5-00 & ΟΑΚΚΕ 

Γραφεία: Χαηκοκονδύηη 35 
Τηϋ-Φαξ: 5232553 


Οργάνωση για την Ανασυγκρότηση του ΚΚΕ 

ΝΕΑ ΑΝΑΤΟΛΗ 


Σελίδα 3 


Ο Γ. ΠΑΠΑΝΔΡΕΟΥ ΞΑΝΑΦΕΡΝΕΙ 
ΤΗ ΔΥΝΑΣΤΕΙΑ ΚΑΡΑΓΙΩΡΓΕΒΙΤΣ 

ΣΤΗ ΣΕΡΒΙΑ 


Ο ι διπλωμάτες συνηθίζουν να λένε ότι ο διάβολος βρίσκε 
ται στις λεπτομέρειες. Μια τέτοια πελώρια λεπτομέρεια 
ήταν και η συγκέντρωση της σέρβικης αντιπολίτευσης υπό τον 
μονάρχη Καραγιώργεβιτς (ΚαΓα<1]οΓάΐβνϊο) κάτω από την υψηλή 
εποπτεία των Σημίτη- Παπανδρέου και τις ευλογίες του αρχιε¬ 
πίσκοπου Χριστόδουλου. 


Αποδεικνύεται τώρα ότι ο ευγε¬ 
νικός κύριος, Γ. Παπανδρέου, που 
“παλεύει” για την ειρήνη και τις 
μειονότητες έχει την ιδιοτροπία να 
καλεί από το μεσαίωνα τις βασι¬ 
λικές αυλές για να διεκπεραιώ- 
σει με τη συναίνεση του ευρωπα¬ 
ϊκού δημοκρατισμού τη ρωσική 
στρατηγική του “ορθόδοξου τόξου” 
στα Βαλκάνια. Αυτός ο δημοκρα¬ 
τισμός συνηθίζει να ξορκίζει τον 
μόνο εχθρό που αντιλαμβάνεται 
δηλ. τον ελληνικό σωβινισμό με 
οποιονδήποτε “ρώσο” που θα του 
παραχωρήσει ασυλία απέναντι στα 
χτυπήματα του σοβινιστή. Τυφλοί 
με ανοιχτά τα μάτια, κουφοί με 
πλήρη λειτουργία της ακοής τους, 
πολλοί ευρωπαίοι δημοκράτες έ¬ 
χουν γίνει το όχημα για την προ¬ 
ώθηση των ρωσόφιλων στη χώρα 
μας. 

Ποιος άραγε μπορεί να δεχτεί τις 
δικαιολογίες της κυβέρνησης Ση¬ 
μίτη ότι δεν εμπλέκεται στο πε¬ 
ριεχόμενο των συζητήσεων του α- 
ντι-Μιλόσεβιτς μετώπου και ότι 
απλά παρείχε στέγη στη συγκέ¬ 
ντρωση του; Τη βρώμικη δουλειά 
ανέλαβε ένας στενός συνεργάτης 
και σύμβουλος του Γ. Παπανδρέου 
που κινείται δραστήρια στα Βαλ¬ 
κάνια, ο Αλ. Ρόντος. “Ο κ.Ρόντος 
σε μια από τις συχνές επισκέψεις 
του στο Βελιγράδι είχε συζητήσει 
με τους ηγέτες της σέρβικης α¬ 
ντιπολίτευσης τη διοργάνωση του 
τρίτου τους συνεδρίου στην Αθή¬ 
να. Το θέμα συζητήθηκε και σε με¬ 
γάλη σύσκεψη στο ελληνικό υ¬ 
πουργείο (εξωτερικών) όπου απο- 
φασίστηκε η κυβέρνηση να βοη¬ 
θήσει αφανώς και αφού προηγου¬ 
μένως ενημερωθεί επίσημα το Βε¬ 
λιγράδι. Τη χρηματοδότηση ανέλα- 
βαν δυο γνωστοί έλληνες επιχει¬ 
ρηματίες και ο κ. Παπανδρέου θα 
μιλούσε χθες, δεύτερη ημέρα του 
συνεδρίου” (Βήμα, 23 Απρίλη). Ο 
Ρόντος συνεπής στο σχέδιο στις 
21 Απρίλη στο Καβούρι αποκαλεί 
τον Καραγιώργεβιτς “ αυτού υψη¬ 
λότητα” και αναγγέλλει την ομι¬ 
λία Παπανδρέου για την επόμενη 
μέρα. Αυτή η κίνηση ήταν μια 
σφυγμομέτρηση των αντιδράσεων 
για την πραγματοποίηση ή όχι της 
ομιλίας. Οι αντιδράσεις αναγκά¬ 
ζουν τον Παπανδρέου να υποχω¬ 
ρήσει και τον “υπάλληλο” Ρόντο 
να υποβάλλει την παραίτηση του 
που φυσικά δεν γίνεται δεχτή ενώ 
πλέκεται εγκώμιο για τις υπηρε¬ 
σίες του από τον ίδιο τον Παπαν¬ 
δρέου. Ο τελευταίος παρά το διά¬ 
βημα διαμαρτυρίας της σέρβικης 
κυβέρνησης συναντιέται με τους 
εκπρόσωπους των Σέρβων του 
Κοσσυφοπεδίου και τον ηγέτη της 


αντιπολίτευσης Τζίντζιτς. Ο 
Παπανδρέου αφήνει ανοιχτό το εν¬ 
δεχόμενο της καντονοποίησης του 
Κοσσυφοπεδίου σύμφωνα με την 
πάγια ρώσικη στρατηγική στα 
Βαλκάνια: “...εμείς θέλουμε να 
διασφαλίσουμε την ακεραιότητα 
των πολιτών του Κοσσυφοπε¬ 
δίου. . .Εάνείναι απαραίτητο για έ¬ 
να χρονικό διάστημα να έχουν δι¬ 
κούς τους θύλακες για την προ¬ 
στασία τους, αυτό είναι κάτι που 
προσωπικά τουλάχιστον δεν θα εί¬ 
μαι δογματικός να το αποκλεί- 
σω... ” (Ελευθεροτυπία, 24 Απρί¬ 
λη) και υπόσχεται κάθε βοήθεια 
στο αντι-Μιλόσεβιτς μέτωπο που 
φεύγει κατευχαριστημένο. Ο επί¬ 
σκοπος του Κοσόβου Αρτέμιος, μι¬ 
λώντας στο ραδιοσταθμό της Εκ¬ 
κλησίας είπε: “...η απόφαση που 
λήφθηκε προχθές στην Αθήνα εί¬ 
ναι αισιόδοξη και πιστεύουμε ότι 
θα φέρει κάποιο αποτέλεσμα. Ιδιαί¬ 
τερα διότι μας υποστηρίζει και η 
Εκκλησία της Ελλάδος και η κυ¬ 
βέρνηση της Ελλάδος. Μας δέχθη¬ 
κε μάλιστα ο υπουργός Εξωτερι¬ 
κών, συνομιλήσαμε, και έδειξε με¬ 
γάλη κατανόηση” (στο ίδιο). Αυ¬ 
τός ο ευσεβής παπάς είναι πρόε¬ 
δρος του Σέρβικου Εθνικού Συμ¬ 
βουλίου του Κοσόβου και εκπροσω¬ 
πεί τη φιλορώσικη αντιπολίτευση. 
Σ’ αυτό δεν συμμετέχει ο σέρβι¬ 


κος θύλακας της Μιτροβίτσα που 
έχει άλλη ηγεσία πιστή στο σέρ¬ 
βικο σοβινισμό του Μιλόσεβιτς. 

Όμως το αντι-Μιλόσεβιτς μέτω¬ 
πο δεν είναι ενιαίο κι αυτό εκφρά¬ 
στηκε και στην περίφημη “Συνά¬ 
ντηση των Αθηνών” η οποία ξε¬ 
κίνησε στις 21 Απρίλη με θέμα “Εί¬ 
ναι τώρα η στιγμή για αλλαγές, 
για δημοκρατία”. Όλοι συμφωνού¬ 
σαν στην απομάκρυνση του Μιλό¬ 
σεβιτς αλλά όταν το ζήτημα έφτα¬ 
σε στο ποιος θα πάρει την εξουσία 
εκεί ξιφομάχησαν δυο γραμμές. Α¬ 
πό τη μια ήταν οι ηγέτες του συ¬ 
νασπισμού “Συμμαχΐα για την αλ¬ 
λαγή” Μίλαν Πρότιτς και Ζόραν 
Τζίτζιντς που ζήταγαν πτώση του 
καθεστώτος Μιλόσεβιτς “και με¬ 
τά βλέπουμε εάν θα αναλάβει κά¬ 
ποιο ρόλο ο διάδοχος Καραγιώρ¬ 
γεβιτς” και από την άλλη ο Ντρά- 
γκοσλαβ Άτμοβιτς, μέλος του “Βα¬ 
σιλικού Συμβουλίου” που έδωσε 
σκληρή μάχη για να συμπεριληφθεί 


στην τελική διακήρυξη όρος που 
θα προβλέπει ότι “η ενότητα της 
σέρβικης αντιπολίτευσης θα δια¬ 
σφαλίζεται από μια Ένωση Αη- 
μοκρατικών Θεσμών, όπου θα προ¬ 
εδρεύει ο πρίγκιπας Αλέξανδρος 
της Γιουγκοσλαβίας, καθώς και ο 
Πατριάρχης της Σερβίας”. Αυτός 
ο όρος μπήκε τελικά σαν “πρότα¬ 
ση”. Το επιστέγασμα ήρθε όμως 
στο τέλος της συνάντησης με την 
είσοδο του Καραγιώργεβιτς που έ¬ 
κλεισε και τις εργασίες της. Και 
ο οποίος ευχαρίστησε θερμά την 
Ελλάδα και το Ίδρυμα Κόκκαλη 
που χρηματοδοτεί μια αντίστοιχη 
συνάντηση που θα γίνει στις Η- 
ΠΑ (Νέα. 24/4). 

Το ρώσικο μέτωπο στη Σερβία 
περιλαμβάνει το κόμμα του Ντρά- 
σκοβιτς (Κίνημα για τη Σέρβικη 
Ανανέωση), τον Πέρισιτς (τμήμα 
του στρατού)-Εκκλησία-Ακαδημία 
Επιστημών (Τσόσιτς). Αυτό όμως 
δεν μπορεί να ρίξει μόνο του τον 
Μιλόσεβιτς και χρειάζεται α¬ 
παραίτητα το μέτωπο των μισο- 
ευρωπαίων καιροσκόπων εθνικι- 
στών που έχει επικεφαλής το Δη¬ 
μοκρατικό Κόμμα του Τζίντζιτς. Οι 
πρώτοι θέλουν παλατιανό πραξι¬ 
κόπημα και εγχείρηση κάθαρσης 
στο στρατόπεδο του Μιλόσεβιτς. 
Οι δεύτεροι θέλουν την πτώση μέ¬ 
σω διαδηλώσεων όχι όμως γιατί 
ο Μιλόσεβιτς έκανε άδικους πο¬ 
λέμους, αλλά γιατί τους έχασε και 
κατάκλεψε τη χώρα. Ωστόσο οπό¬ 
τε έχουν προσπαθήσει να κάνουν 
μαζί διαδηλώσεις αυτοί οι δυο συ¬ 
νήθως υπάρχει πλήθος, που βρίζει 


τον Ντράσκοβιτς και του οποίου 
τα στελέχη παίζουν μπουνιές στην 
εξέδρα μ’ εκείνα του Ντζίτζιτς. 
Τώρα οι ρωσόφιλοι προσπαθούν να 
συνενώσουν αυτές τις δυνάμεις 
κάτω από την ηγεσία της ιστορι¬ 
κά ρωσόφιλης και αντιδραστικής 
ηγεσίας Καραγιώργεβιτς. Ο ίδιος 
ο Ντράσκοβιτς για να μην εκτε¬ 
θεί δεν ήρθε στη συνάντηση των 
Αθηνών, αλλά έστειλε τον άνθρω¬ 
πο του Βόγισλαβ Μιχαήλοβιτς, δή¬ 
μαρχο του Βελιγραδιού. Είναι ό¬ 
μως εκείνος που ουσιαστικά ξε¬ 
σήκωσε το μεγαλοσέρβικο σωβι¬ 
νισμό μιλώντας για το “ανώτερο 
σέρβικο έθνος” και για τη “Με¬ 
γάλη Σερβία” το 1988. “Πολιτικά 
και ιδεολογικά τα περισσότερα 
στελέχη της “αντιγραφειοκρατι- 
κής επανάστασης”, που είχαν ενι- 
σχύσει το Μιλόσεβιτς, τώρα τον 
έχουν εγκαταλείψει και οργανώ¬ 
νονται σε γνήσια εθνικιστικά κι¬ 
νήματα, όπως το “Σέρβικο Κίνημα 


Αναγέννησης” του Βουκ Ντρά- 
σκοβιτς. Ο Μιλόσεβιτς σέρνεται 
κυριολεκτικά από τον Ντράσκο¬ 
βιτς και επαναλαμβάνει μετά από 
1-2 μήνες αυτό που λέει ο εθνικι- 
στής ηγέτης, που πλειοδοτεί στα 
εθνικά προβλήματα.” (Λ. Χατζη- 
προδρομίδης, Γιουγκοσλαβία, η έ¬ 
κρηξη του εθνικισμού, σελ.189-εκ- 
δόσεις Παρασκήνιο, 1991). Είναι μέ¬ 
σω του πρώην “κομμουνιστή” και 
μετά φαιοκόκκινου Ντράσκοβιτς 
που η Ρωσία προσπαθεί εδώ και 
χρόνια να ανατρέψει τον σοβινι¬ 
στή Μιλόσεβιτς που θέλει συνερ¬ 
γασία μαζί της αλλά δεν της δίνει 
την εξουσία. Όπως πάντα όμως η 
Ρωσία δεν θέλει να εμφανίζεται η 
ίδια, αλλά να “σκοτώνει” μέσω α¬ 
ντιπροσώπων. Η Δύση συνολικά 
θέλει την ανατροπή Μιλόσεβιτς 
και η ρωσόφιλη ηγεσία Κλίντον 
θα εξασφαλίσει ότι αυτή θα γίνει 
έτσι ώστε στην εξουσία να έλθει 
ο φιλορώσος Ντράσκοβιτς και όχι 
ο δυτικόφιλος Ντζίντζιτς. Επειδή 
όμως ο χρόνος που απομένει στην 
προεδρία Κλίντον μέχρι τις αμε¬ 
ρικάνικες εκλογές είναι λίγος γι’ 
αυτό οι ρωσόφιλοι στην Ελλάδα 
και παντού κινούνται ταχύτατα. 
Αλλά ο Κλίντον στηρίζεται στην 
ελεεινή αντιτριτοκοσμική γραμμή 
Ολμπράϊτ για τα “κράτη-αλήτες”. 
Η Όλμπραϊτ σε συνεργασία με τη 
νεοναζιστική Ρωσία παραδίνει 
τους Τσετσένους στη σφαγή. Δεν 
θα παραδώσει λοιπόν έναν αποδε¬ 
δειγμένο αλήτη σαν τον Μιλόσε¬ 
βιτς; Μήπως δεν ήταν η ίδια μαζί 
με τον γερμανό υπουργό εξωτερι¬ 


κών Γιόσκα Φίσερ που στο περι¬ 
θώριο της ορκωμοσίας του νέου 
προέδρου της Κροατίας συμφώνη¬ 
σαν ότι πρέπει να πιέσουν την τα 
κόμματα της σέρβικης αντιπολί¬ 
τευσης να ενωθούν και να κερδί¬ 
σουν την εξουσία στη χώρα τους; 
(Γεωπολιτική, Μάρτης 2000). Η 
πτώση λοιπόν Μιλόσεβιτς είναι ε¬ 
πιθυμητός στόχος με ρωσοαμε- 
ρικάνικη συνεργασία. Γι’ αυτό και 
η ρωσόφιλη κυβέρνηση Σημίτη 
κρύβεται πίσω από τις ΗΠΑ. Με¬ 
τά το σάλο που ξέσπασε όταν ο 
Ρόντος αποκάλεσε τον Καρα¬ 
γιώργεβιτς “αυτού υψηλότητα” 
πήγε στο σπίτι του αμερικανού αν¬ 
θρώπου του Κλίντον, πρεσβευτή 
Μπερνς, όπου μαζί με την Μ. Κό- 
ναλη διευθύντρια του γραφείου του 
Παπανδρέου, τον πρέσβη Μ. Σπι- 
νέλι συνέφαγαν με τον προσωπι¬ 
κό απεσταλμένο του Κλίντον στα 
Βαλκάνια Τζέιμς Ντόμπινς. Αυτός 
άφησε να εννοηθεί ότι η ελληνι¬ 


κή κυβέρνηση τον κάλεσε στην Α¬ 
θήνα για να συναντηθεί με τη σέρ¬ 
βικη αντιπολίτευση (Βήμα, 23/4). 

Όμως αυτό το θέατρο σκιών κα¬ 
ταρρέει αν εξετάσει κανείς προ¬ 
σεκτικά τη ρώσικη τακτική στην 
ίδια τη Σερβία. Μια τακτική απο¬ 
κλεισμού της Σερβίας που δικαιο¬ 
λογείται απέναντι στους σέρβους 
φασίστες με το επιχείρημα ότι η 
Ρωσία δεν μπορεί να θυσιάσει τη 
συνεργασία της με τη Δύση για 
χάρη της Σερβίας. Γι’ αυτό η Ρω¬ 
σία έχει φτιάξει έναν καταμερι¬ 
σμό ρόλων. Βάζει τους ανοιχτούς 
φαιοκόκκινους Ζιουγκάνοφ-Ζιρι- 
νόφσκι (όπως εδώ το ψευτοΚΚΕ) 
να κάνουν το φίλο του Μιλόσεβιτ¬ 
ς, και τον υποτιθέμενο φιλοδυτικό 
Πούτιν να κάνει το συμβιβαστή με 
τη Δύση και να ρίχνει τον Μιλό¬ 
σεβιτς δίχως να θυμώσουν οι σέρ- 
βοι φασίστες με τη Ρωσία, αλλά 
μόνο με τον δυτικόφιλο Πούτιν. 

“Αίγο μετά την έναρξη της προ¬ 
εκλογικής εκστρατείας, η ρώσι¬ 
κη πρεσβεία στο Βελιγράδι άρχι¬ 
σε να μοιράζει σε όλα τα πολιτι¬ 
κά κόμματα το εκλογικό πρόγραμ¬ 
μα του Πούτιν ” θυμάται ο Γκόραν 
Σβιλάνοβιτς, πρόεδρος της Ένω¬ 
σης Πολιτών της Σερβίας (088). 
Το πρόγραμμα αυτό έδειχνε την 
ρώσικη τακτική που αναφέραμε. 
Προσπαθώντας να προσεγγίσει τη 
Ρωσία ο Μιλόσεβιτς την παραμο¬ 
νή των εκλογών της 26ης Μάρτη 
καλεί στο Βελιγράδι τον Ζιρινόφ- 
σκι. Η σέρβικη αντιπολίτευση ε¬ 
πικρίνει την πρόσκληση αυτή και 
δηλώνει ότι η Σερβία θα πρέπει 
να προσεγγίσει τα κόμματα και 
τους ηγέτες που αντιπροσωπεύουν 
το κυρίαρχο στρατόπεδο στη Ρω¬ 
σία και όχι τους εξτρεμιστές ή τον 
Ζιουγκάνοφ. Στις αρχές Απρίλη 
δημοσιεύεται στη ρώσικη εφημε¬ 
ρίδα Κομερσάντ μια ανάλυση που 
αναφέρει ότι η Μόσχα έχει απο¬ 
φασίσει επίσημα να πάρει τις α¬ 
ποστάσεις της από τον “μισητό” 
Μιλόσεβιτς. Σύμφωνα με την ε¬ 
φημερίδα η Ρωσία δεν έχει καμιά 
πρόθεση να υποστηρίξει το καθε¬ 
στώς του Βελιγραδιού. Αυτά ανα- 
φέρονται σε άρθρο της εφημερί¬ 
δας Ναυτεμπορική, 3/5 με τίτλο 
“Αποχωρεί” η Ρωσία από τα Βαλ¬ 
κάνια; Θα παραθέσουμε παρακά¬ 
τω μεγάλο απόσπασμα από αυτό 
το άρθρο που είναι αποκαλυπτικό. 
“Καλά ενημερωμένη πηγή που 
πρόσκειται στην ηγεσία του 
γιουγκοσλαβικού στρατού υποστή¬ 
ριξε μάλιστα ότι η Ρωσία έχει “πα¬ 
γώσει” τη στρατιωτική και τεχνι¬ 
κή συμφωνία που έχει συνάψει με 
το Βελιγράδι. Η συμφωνία αυτή, 
που έχει στόχο τον εκσυγχρονισμό 
των γιουγκοσλαβικών ενόπλων 
δυνάμεων, υπεγράφη από τον Ρώ¬ 
σο Υπουργό Αμύνης, Ιγκόρ Σερ- 
γκέεφ, και τον Γιουγκοσλάβο ο- 

συνέχεια στη σελ. 10 


ΑΝΑΚΟΙΝΩΣΗ ΤΥΠΟΥ ΤΗΣ ΟΑΚΚΕ 
(δημοσιεύτηκε στην Ελευθεροτυπία, 26/4/2000) 

Η ΟΑΚΚΕ καταδικάζει την απόπειρα της κυβέρνησης Σημίτη-Παπανδρέου, με τη βοήθεια 
του Χριστόδουλου, να μετατρέψει τη χώρα μας σε βάση ραδιουργιών για την παλινόρθωση της 
ιστορικά ρωσόφιλης και φασιστικής δυναστείας Καραγιώργεβιτς στα πλαίσια της γενικότερης 
πολιτικής της του “ορθόδοξου τόξου”. 





Σελίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 5 ΜΑΗ 2000 


ΜΕΤΕΚΛΟΓΙΚΕΣ 
ΕΚΚΑΘΑΡΙΣΕΙΣ ΠΑΝΤΟΥ 


συνέχεια από τη σελ. 1 


ντολή Σημίτη, πως ξαφνικά ο 
Πάγκαλος βάλθηκε να κατηγο¬ 
ρεί τον Βενιζέλο για “μαύρες” 
τρύπες στο υπουργείο, τη στιγμή 
που η αμέσως προηγούμενη υ¬ 
πουργός ήταν η Ελισάβετ Παπα- 
ζώη! Τελικά ο Σημίτης άφησε α¬ 
κάλυπτους και τους δύο, με απο¬ 
τέλεσμα να ακολουθήσει η γε¬ 
λοιοποίησή τους αφού υποχρεώ¬ 
θηκαν να προσποιηθούν τους 
“καλούς φίλους”. Επίσης δεν εί¬ 
ναι τυχαίο ότι ο Πάγκαλος το¬ 
ποθετήθηκε στο υπουργείο όπου 
γνώριζε ο Σημίτης ότι θα ξεσπά¬ 
σει η θύελλα του 2004, ώστε να 
είναι ευάλωτος. 

Η νέα γενιά λαλιωτικών-σημι- 
τικών υπουργών αμέσως μόλις 
διορίστηκε άρπαξε το μαχαίρι της 
εκκαθάρισης των προηγούμενων. 
Παράδειγμα η Μιλένα Αποστο- 
λάκη, υφυπουργός Ανάπτυξης 
που καθαίρεσε από το ραδιόφω¬ 
νο τον γ.γ. Εμπορίου Στέλιο Αγ- 
γελούδη, πριν του τηλεφωνήσει 
για να ζητήσει την παραίτησή του. 
Η Μιλένα Αποστολάκη ήταν 
σύμβουλος του Βενιζέλου στο 
Υπουργείο Ανάπτυξης και προ¬ 
φανώς θα είχε καθήκοντα βιο¬ 
μηχανικού σαμποτάζ. Δεν εξη¬ 
γείται πως πήρε τη θέση του υ¬ 
φυπουργού δίχως να το αναγγεί¬ 
λει στον ως εκείνη τη στιγμή προ¬ 
ϊστάμενό της Βενιζέλο, ενώ η ί¬ 
δια γνώριζε σύμφωνα με άρθρο 
του Βήματος. Ο Βενιζέλος έγινε 
έξαλλος, σύμφωνα με το ίδιο 
δημοσίευμα, έξαλλος με τη δι¬ 
προσωπία της Αποστολάκη. Ο ί¬ 
διος ο Σημίτης έχει υποδείξει σαν 
άξονα πολιτικής “την αλλαγή 
του ΠΑΣΟΚ”, “την αιμοδότηση 


του Κινήματος με νέα πρόσωπα, 
αρχής γενομένης από όσους συ- 
στρατεύθηκαν από τις αρχές του 
έτους για την εκλογική νίκη της 
9ης Απριλίου” (Βήμα, 30/4). Το 
Βήμα ονομάζει την κίνηση αυτή 
“περεστρόικα”Σημίτη ενώ ανα¬ 
φέρει ότι “ορισμένα στελέχη από 
την “Πρωτοβουλία Πολιτών της 
Ανανεωτικής και δημοκρατικής 
Αριστερός και της Οικολογίας” 
καθώς και του ευρύτερου χώρου 
από τον οποίο προέρχονται θα α- 
ξιοποιηθούν σε κυβερνητικά α¬ 
ξιώματα και θα κληθούν να προ¬ 
σφέρουν τις υπηρεσίες τους ως 
σύμβουλοι και συνεργάτες των 
υπουργών”. Με λίγα λόγια θα 
προχωρήσει ραγδαία η μετατρο¬ 
πή του ΠΑΣΟΚ σε σοσιαλφασι- 
στικό ρωσόφιλο κόμμα. 

Όπως δήλωσε η Αννουσάκη 
που έμεινε εκτός Βουλής καταγ¬ 
γέλλοντας τους κομματικούς μη¬ 
χανισμούς “το σχέδιο ήταν να 
φύγουν οι παλιοί”, εκτός από τον 
“αιωνόβιο” Λαλιώτη, ενώ ο Γιαν- 
νόπουλος “κατηγόρησε την ε¬ 
πιλογή Σημίτη να βάλει στις λί¬ 
στες διάφορα πρόσωπα, τα οποία 
χαρακτήρισε “εισοδιστές” (Ελ. 
Τύπος, 15/4). Σκληρή στάση κρά¬ 
τησε και ο Παπαθεμελής που μί¬ 
λησε για υπονόμευση. 

Ένα ιδιαίτερο φαινόμενο κυ¬ 
βερνητικού εκτρώματος φαίνεται 
ότι αποτελεί το υπουργείο Εξω¬ 
τερικών όπου οι παραιτήσεις και 
οι αλλαγές προσώπων τείνουν να 
γίνουν κανόνας. Ο Γ. Παπανδρέ- 
ου πρέπει να μετατρέψει το υ¬ 
πουργείο σε άντρο της ίντριγκας, 
της συνωμοσίας του πραξικοπη- 
ματισμού και της αδιαφάνειας, 
δηλαδή ένα καθαρά ρώσικο υ¬ 
πουργείο. Γι’ αυτό παρακάμπτει 
και αγνοεί τους διπλωματικούς 


υπαλλήλους και δουλεύει με 
τους πολλούς συμβούλους του. 
Το φαινόμενο κατάγγειλε ο Μη- 
τσοτάκης, ο οποίος δείχνει ση¬ 
μάδια ανάκαμψης, και τον στή¬ 
ριξε ο καθηγητής Διεθνών Σχέ¬ 
σεων και υποψήφιος της Ν.Δ, Γ. 
Βαληνάκης που δήλωσε ότι ο Γ. 
Παπανδρέου “έχει μείνει απόλυ¬ 
τος μονοκράτορας στο υπουργείο 
Εξωτερικών” και ότι αυτό 
συνδέεται με “την προσπάθεια α- 
ποδυνάμωσης άλλων φωνών στο 
χώρο της εξωτερικής πολιτικής 
που είναι απαραίτητο να ακού- 
γονται” (Ελ. Τύπος. 15/4). 

ΟΙ ΕΚΚΑΘΑΡΙΣΕΙΣ ΣΤΗ 
Ν.Δ 

Όλα αυτά δεν σημαίνουν τίπο¬ 
τα για τον φιλοσημιτικό Καρα¬ 
μανλή που τώρα τον ενδιαφέρει 
να ρίξει τους αντιπολιτευτικούς 
τόνους, και να προχωρήσει στο 
πνεύμα των διακομματικών επι¬ 
τροπών και της συναίνεσης. Γι’ 
αυτό έκανε μία δική του μίνι εκ¬ 
καθάριση στο κόμμα καθαιρώ- 
ντας τον φιλοευρωπαίο και αντι- 
λαλιωτικό Λιάπη από μία σημα¬ 
ντική οργανωτικά θέση αυτή του 
Γραμματέα Πολιτικού Σχεδια- 
σμού, στην οποία τοποθετήθηκε 
ο Μεϊμαράκης. Ο Λιάπης είχε 
εκφράσει τη διαφωνία του τόσο 
στο θέμα του προέδρου της Δη¬ 
μοκρατίας, όσο και στο θέμα της 
προεκλογικής προπαγάνδας, ενώ 
βρισκόταν σε διαρκή σύγκρου¬ 
ση με τον Σπηλιωτόπουλο. Μετά 
την ήττα έβαλε επιτακτικά το θέ¬ 
μα του Σπηλιωτόπουλου με απο¬ 
τέλεσμα να δεχθεί το χτύπημα α¬ 
πό τον Καραμανλή. Βέβαια, ο 
Σπηλιωτόπουλος δεν κουνήθηκε 
από τη θέση του. Ο Καραμανλής 
ακολουθώντας τη συνταγή Ση¬ 


μίτη κράτησε παλαιά στελέχη έ¬ 
ξω από τη σύνθεση των τομέων 
που αναλογούν σε υπουργεία της 
σκιώδους κυβέρνησης, εκπαρα- 
θύρωσε άλλα από τους σημαντι¬ 
κούς τομείς και τοποθέτησε νέ¬ 
ους δικούς, όπως τον Καλό (το¬ 
μέας Εθνικής Παιδείας και Θρη¬ 
σκευμάτων), τον Νάκο (Αγροτι¬ 
κής Ανάπτυξης) και τον Παπα¬ 
θανασίου (Ναυτιλίας και Τουρι¬ 
σμού). Τοποθέτησε επίσης στον 
τομέα Υγείας και Πρόνοιας τον 
προερχόμενο από την ΠΟΛΑΝ 
Απ. Κακλαμάνη. Γενικά φρόντι¬ 
σε όσο ήταν δυνατό να τοποθε¬ 
τήσει τα νέα στελέχη απέναντι 
στους υπουργούς που πολιτικά 
ανήκουν στη ρωσόφιλη φράξια 
ώστε να μην υπάρχει ουσιαστική 
αντιπολίτευση, και τους σοβινι¬ 
στές απέναντι στους ευρωπαίους 
ώστε να αλληλοφθείρονται. Φρό¬ 
ντισε όπως πάντα να κρατήσει ι¬ 
κανοποιημένη την ομάδα Μη- 
τσοτάκη δίνοντας στην Μπακο- 
γιάννη τον τομέα Εθνικής Άμυ¬ 
νας και Ανάπτυξης. 

Το σημαντικότερο όμως είναι 
ότι θα διαλύσει τις ΟΚΕ (Ομά¬ 
δες Κοινοβουλευτικού Έργου) 
οι οποίες εκλέγονταν με ψηφο¬ 
φορία μεταξύ των μελών της κοι¬ 
νοβουλευτικής ομάδας. Αυτές α¬ 
ποτελούν θεσμό σχετικής εσω¬ 
κομματικής δημοκρατίας και συ¬ 
γκεντρώνουν τα στελέχη που έ¬ 
χουν την πιο έντονη δράση απέ¬ 
ναντι στον Λαλιώτη και στην 
αυτοκρατορία του Κόκκαλη. Στο 
νέο σχέδιο δύο ή τρεις βουλευ¬ 
τές θα βρίσκονται κάτω από τον 
παντοδύναμο τομεάρχη. Όλο αυ¬ 
τό το νέο οργανωτικό σχέδιο έ¬ 
χει σα στόχο να τοποθετήσει στο 
περιθώριο και να αδρανοποιήσει 
τα εβερτικά και μητσοτακικά 


στελέχη, που ήδη έχουν υποβαθ- 
μισθεί (Τα Νέα. 25/4). 

Άλλο ένα τέτοιο “κολπάκι” εί¬ 
ναι και η μελλοντική ανάθεση 
οργανωτικών τομέων σε εξωκομ¬ 
ματικά τεχνοκρατικά (όπως δια¬ 
τείνεται ο Καραμανλής) στελέ¬ 
χη, σε “μάνατζερς”. 

Η ΣΥΝΑΙΝΕΣΗ Ή Η 
ΛΑΛΙΩΤΟΠΟΙΗΣΗ ΤΗΣ Ν.Δ 

Το στρατηγικό αυτό σχέδιο εκ¬ 
καθάρισης στο οργανωτικό επί¬ 
πεδο μεταφράζεται στο πολιτικό 
επίπεδο με τη θεωρία της" συναί¬ 
νεσης ” και του ανοίγματος στο 
“μεσαίο χώρο”, την πλήρη δικαί¬ 
ωση δηλαδή του Λούλη, που πο¬ 
τέ δεν έπαψε να βρίσκεται στο 
πλευρό του Καραμανλή. Λέει ο 
Καραμανλής σε συνέντευξη του 
στον Ελ. Τύπο. (29-30/4): “Στη 
σύγχρονη εποχή δεν έχουν κα¬ 
μία θέση οι διαχωρισμοί με τις 
εττικέτες του χθες. Αντιτασσό¬ 
μαστε στις διακρίσεις του παρελ¬ 
θόντος. Αποκρούουμε τους φα¬ 
νατισμούς. την πολιτική οξύτη¬ 
τα, το φανατισμό. Αεν μας ται¬ 
ριάζει η παλιά δομή των κομμα¬ 
ταρχών. Και στο σχήμα αυτό, 
πρέπει να χωρέσουμε τα όργανα, 
τους μηχανισμούς, που υπη¬ 
ρετούν τους βασικούς στόχους 
μας στη νέα εποχή: υποχρεούμα- 
στε να επιδιώξουμε και μπορού¬ 
με να επιτύχουμε πολλά. .. ”, και 
μεταξύ αυτών η διακομματική 
συνεννόηση σε εξωτερικά, Παι¬ 
δεία, και Ολυμπιάδα 2004. Μέ¬ 
σω των διακομματικών βάζει τη 
ΝΑ στη λογική της σύμπλευσης 
με ΣΥΝ και ψευτοΚΚΕ με το ο- 


συνέχεια στη σελ. 7 


ΟΧΙ ΕΤΗΝ ΠΡΩΤΟΜΑΓΙΑ ΤΩΝ ΦΑΙΟΚΟΚΚΙΝΩΝ 


συνέχεια από τη σελ. 2 

Η δουλειά τους είναι να φέρ¬ 
νουν εδώ τους 5-300, να σπρώ¬ 
χνουν στην οικονομική μονο¬ 
κρατορία τον καγκεμπίτη Κόκ¬ 
καλη, να βοηθάνε με τα “κινή- 
ματά” τους τον ρωσόδουλο Ση¬ 
μίτη και τον φίλο τους τον Κα¬ 
ραμανλή να εκκαθαρίζουν το 
ΠΑΣΟΚ και τη ΝΑ από τους 
δυτικόφιλους καιροσκόπους α¬ 
στούς που τα αποτελούν. 

Απέναντι στο διεθνές λοιπόν 
στρατόπεδο των φαιοκόκκινων 
πρέπει να αντιτάξουμε το στρα¬ 
τόπεδο του πραγματικού αντιϊ- 
μπεριαλισμού και της δημοκρα¬ 
τίας και σαν σύμβολο αυτού του 


στρατοπέδου γι’ αυτή την εποχή 
να σηκώσουμε ψηλά τη σημαία 
της ηρωικής τσετσένικης αντί¬ 
στασης στους νέους Χίτλερ. 

Το τρίτο, λοιπόν το πολιτικό 
σύνθημα της αντίστασης στον 
σοσιαλφασισμό και η συμπύκνω¬ 
ση όλων των άλλων, το σύνθημα 
του πρωτομαγιάτικου εργατικού 
διεθνισμού είναι σήμερα τούτο: 
“Όχι στους νέους Χίτλερ. Λευ¬ 
τεριά στην Τσετσενία”. 

Πάνω στους βασικούς αυτούς 
άξονες της πορείας των φαιοκόκ- 
κινων και ενάντιά τους οφείλει 
να συγκροτηθεί σήμερα η ελλη¬ 
νική εργατική τάξη. Την ώρα που 
η ελληνική αστική τάξη και οι 
ρεφορμιστές συνδικαλιστές της 
έχουν πια παραδώσει την εργα¬ 


τική τάξη στους σοσιαλφασίστες 
για να την λεηλατήσουν, να τη 
διασπάσουν και να την εξανδρα¬ 
ποδίσουν, τη στιγμή αυτή της μέ- 
γιστης καταβύθισης και αντλώ¬ 
ντας δύναμη από αυτόν τον πυθ¬ 
μένα στον οποίο το έχουν σύρει, 
μπορεί το ελληνικό εργατικό κί¬ 
νημα να ξεκινήσει από τα άμεσα 
οικονομικά αιτήματα στην αρχή 
και στα χαμηλά πολιτικά αιτή¬ 
ματα στη συνέχεια, για να φτά¬ 
σει στη συνειδητοποίηση των ά¬ 
μεσων δημοκρατικών αιτημάτων 
, στην συνειδητοποίηση του κιν¬ 
δύνου του φασισμού. 

Ήδη η πάλη στα Λιπάσματα 
μας δίδαξε πόσο αποφασιστικός 
μπορεί να γίνει ο ρόλος των πρω¬ 
τοπόρων ανθρώπων του εργατι¬ 


κού κινήματος, έστω και σαν α¬ 
σήμαντη μειοψηφία όταν ξέρουν 
να αποκαλύπτουν την τακτική 
των φαιοκόκκινων. 

Από δω και μπρος ξέρουμε ότι 
κάθε βήμα τους προς το στόχο 
τους, αυτοί οι καταστροφείς θα 
το πληρώνουν ακριβά. Ήδη εί¬ 
ναι σε ηθική κρίση. Ήδη οι πλα¬ 
τιές εργατικές μάζες δεν τους ε¬ 
μπιστεύονται. Όσο συνεχίζουν 
τόσο θα αποδυναμώνονται και 
τόσο θα οικοδομούν απέναντι 
τους το πιο μαχητικό δημοκρα¬ 
τικό και διεθνιστικό μέτωπο, το 
μέτωπο του εργατικού διαφωτι¬ 
σμού σ’ αυτή τη χώρα. 

Πιστεύουμε ότι αυτή εδώ η 
μαύρη Πρωτομαγιά μια από τις 
πολλές μετά τη δεκαετία του ’80, 


θα είναι μια από τις τελευταίες. 

Σύντομα θα έρθουν οι κόκκι¬ 
νες Πρωτομαγιές, οι λίγο μαζι¬ 
κές αρχικά και οι πιο μαζικές αρ¬ 
γότερα της νέας εργατικής πρω¬ 
τοπορίας. Οι κόκκινες Πρωτο¬ 
μαγιές της αληθινής σύγκρουσης 
με το αστικό καθεστώς, οι πρω- 
τομαγιές ενάντια στους φαιο- 
κόκκινους. 

Κόκκινη σημαία ενάντια σε 
“κόκκινη” σημαία. Αυτή είναι η 
εικόνα της νέας εποχής στην ο¬ 
ποία ήδη έχουμε μπει. Η ΟΑΚ- 
ΚΕ προορίζεται να παίξει σ’ αυ¬ 
τήν το ρόλο του σταθερού πρω¬ 
τοπόρου και ασυμβίβαστου κα- 
ταλύτη. Το νέο εργατικό κόμμα 
δεν είναι πολύ μακριά. 

ΝΕΑ ΑΝΑΤΟΛΗ 


Σελίδα 5 


Μόνο οι Τσετσένοι θα το τολμούσαν: 

Να πολεμάνε τη μια υπερδύναμη και να καταγγέλλουν την άλλη 

ΑΝΟΙΧΤΟ ΓΡΑΜΜΑ ΑΧΜΑΝΤΟΦ 

ΣΤΗΝ ΟΛΜΠΡΑΪΤ 


Δημοσιεύουμε παρακάτω το ανοι¬ 
χτό γράμμα του υπουργού Εξωτερι¬ 
κών της Τσετσενίας Ιλία Αχμάντοφ, 
που φανερώνει ότι η μικρή Τσετσε- 
νία όχι μόνο μάχεται σα γίγαντας 
τους ρώσους νεοναζιστές, αλλά και 
ότι στο επίπεδο της διεθνούς πολι¬ 
τικής στέκεται στο ύψος που θα έ¬ 
πρεπε να στέκονται τα μεγάλα ευρω¬ 
παϊκά κράτη. Σ’ αυτό το γράμμα ο I- 
λίας Αχμάντοφ καταγγέλλει την 
κτηνώδη πολιτική Κλίντον: 

«Γκρόζνι, Τσετσενία 

Υπουργείο Εξωτερικών 

21 Απρίλη 2000 

Ανοιχτό γράμμα προς την κα Όλ- 
μπραϊτ 

Προς το Υπουργείο Εξωτερικών 
τωνΗΠΑ, την Υπουργό Εξωτερικών 
ΜαντλίνΚ. Ολμπράϊτ 

Αγαπητή κα Ολμπράϊτ, 

Επειδή αρνηθήκατε στο λαό μου και 
στην κυβέρνηση μου το δικαίωμα μας να 
ακουστούμε, αποφάσισα να σας πλησιά¬ 
σω με αυτό το ανοιχτό γράμμα ελπίζοντας 
ότι θα εισακουστούμε. 

Είμαστε βαθιά απογοητευμένοι από την 
απόρριψη εκ μέρους σας της πρότασης για 
τη δημιουργία ενός Διεθνούς Δικαστηρί¬ 
ου για τα εγκλήματα πολέμου στην Τσε¬ 
τσενία. Έχετε βεβαίως δίκιο λέγοντας ό¬ 
τι υπάρχει διαφορά ανάμεσα στο Κόσοβο 
και την Τσετσενία, αλλά αποτύχατε στο 
να προσδιορίσετε το νόημα αυτής της δια¬ 
φοράς. Έχοντας υπόψη την αποφασιστι¬ 
κή σημασία των πολιτικών δηλώσεων τό¬ 
σο σημαντικών πολιτικών όπως είσαστε 
εσείς, είναι λογικό να πούμε ότι θα είχε 
βοηθήσει στη δημιουργία μιας αντικειμε¬ 
νικής οπτικής για την κατάσταση που υ¬ 
πάρχει στην ΤσετσένικηΔημοκρατία της 
Ιτσκερίας αν είχατε στείλει τον προσωπι¬ 
κό σας απεσταλμένο στην ΤΔΙ (Τσετσε¬ 
νία) για να διαπιστώσει την κλίμακα και 
τη φύση της καταστροφής. 

Οργανώσεις ανθρωπίνων δικαιωμάτων, 
ανεξάρτητοι παρατηρητές, πολιτικοίδια- 
φωνούντες, ειδικοί, και ιστορικοί λένε με 
μια φωνή πως ότι συμβαίνει στους Τσε- 
τσένους είναι άμεσο αποτέλεσμα μιας συ¬ 
νειδητής πολιτικής τουρώσικου κράτους 
που αποσκοπεί στην ολοκληρωτική εξό¬ 
ντωση του Τσετσένικου λαού. Οι ρώσι- 
κες πολιτικές απέναντι στους Τσετσένους 
δεν έχουν αλλάξει από τις αρχές του 18ου 
αιώνα. Η βαρβαρότητα της Ρωσίας στον 
19ο αιώνα μείωσε τον τσετσένικο πληθυ¬ 
σμό κατά 90% αφήνοντας ζωντανές μόνο 
50.000 ψυχές. Στον20ο αιώνα οι Τσετσέ- 
νοι υποβλήθηκαν στιςρώσικες γενοκτο- 
νικές πολιτικές τουλάχιστον τρεις φορές. 
Για την ιστορία αναφέρουμε ότι το μισό 
τσετσένικο έθνος χάθηκε όταν εκτοπίστη¬ 
κε μαζικά στη σοβιετική Κεντρική Ασία 
από τονΣτάλιν, πρότερο σύμμαχο τωνΗ¬ 
ΠΑ. 

Και τώρα, στις αρχές του 21ου αιώνα οι 
Τσετσένοι διατρέχουν τον κίνδυνο να ε¬ 


ξαλειφτούν ολοκληρωτικά. 

Από το ξεκίνημα κιόλας αυτού του πο¬ 
λέμου η Ρωσία έχει σκόπιμα καταστρέψει 
τις υποδομές του κράτους της Τσετσενί¬ 
ας με στόχο να στερήσει από τους τσε¬ 
τσένους πολίτες τα βασικά μέσα για την 
φυσική τους επιβίωση. Το αέριο, ο ηλε¬ 
κτρισμός και η παροχή νερού κόπηκαν και 
παραμένουν κομμένα. 

Επιπλέον, ιστορικά μνημεία στην Τσε¬ 
τσενία δέχτηκαν συστηματικά επίθεση και 
λεηλατήθηκαν με σκοπό την καταστροφή 
της πολιτιστικής κληρονομιάς του τσετσέ¬ 
νικου έθνους. Με άλλα λόγια οι Ρώσοι 
είχαν μια ξεκάθαρη ιδέα για τους στόχους 
τους: ο στόχος δεν ήταν η πολιτική ηγε¬ 
σία της Τσετσενίας, ούτε οι στρατιωτικές 
μας δυνάμεις, ούτε ακόμα τα εγκληματι¬ 
κά στοιχεία στην Τσετσενία αλλά το τσε¬ 
τσένικο έθνος και η συλλογική του ύπαρ¬ 
ξη σαν οντότητα. 

Στους τσετσένους πολίτες αφαιρέθηκε 
το δικαίωμα τους να εγκαταλείψουν όχι 
μόνο τη Ρωσία αλλά επίσης κι αυτή ακό¬ 
μα την Τσετσενία. Αντιμέτωπες με την 
αυξανόμενη διεθνή πίεση, οι ρώσικες αρ¬ 
χές επέτρεψαν μόνο σ’ ένα μικρό αριθμό 
τσετσένων πολιτών να καταφύγουν στην 
Ινγκουσετία όπου μένουν κάτω από ανεί¬ 
πωτες συνθήκες Ηρώσικη κυβέρνηση συ¬ 
νεχίζει να εμποδίζει τις διεθνείς και ε¬ 
θνικές οργανώσεις ανθρωπιστικής βοή¬ 
θειας από το να βοηθήσουν αυτούς τους 
πρόσφυγες. 

Δεν υπάρχει καμιά Αλβανία γι ’ αυτούς 
τους πρόσφυγες και καμιά οργάνωση αν¬ 
θρωπιστικής βοήθειας. Ορώσικος σκοπός 
είναι ξεκάθαρος: να επιβάλλει στους πρό¬ 
σφυγες τέτοιες συνθήκες διαβίωσης που 
θα οδηγήσουν στην φυσική τους εξόντωση 
και θα εμποδίσουν τις γεννήσεις. Τορώ- 
σικο κράτος επιβάλλει όλη αυτή τη σκληρή 
ταλαιπωρία πάνω σ’ αυτούς τους αθώους 
ανθρώπους εξαιτίας της εθνικότητας τους. 

Οι Τσετσένοι έχουν γίνει θύματα όχι μό¬ 
νο μέσα και γύρω από την Τσετσενία αλ¬ 
λά επίσης και σε ολόκληρη την επικρά¬ 
τεια τηςΡώσικης Ομοσπονδίας. Μόνο στη 
Μόσχα γύρω στους 20.000 Τσετσένους έ¬ 
χουν κρατηθεί αυθαίρετα, έχουν ξυλοκο- 
πηθεί, τους έχει αφαιρεθεί η πρόσβαση σε 
δικηγόρους κι έχουν στερηθεί τις περιου¬ 
σίες τους. Η ίδια τρομοκράτηση και ο ρα¬ 
τσισμός είναι μια καθημερινή πραγματι¬ 
κότητα για τους Τσετσένους που κατοι¬ 
κούν στη Ρωσία. Οι περισσότεροι από αυ¬ 
τούς είναι άνθρωποι που ζούνε σε ιστορι¬ 
κά ρώσικες περιοχές για αρκετά χρόνια. 
Και πάλι, αυτοί έχουν υποβληθεί σε ανά¬ 
λογες παράνομες πολιτικές επειδή απλά 
και μόνο είναι εθνικά Τσετσένοι. 

Ωστόσο, αυτά ωχριούν συγκρινόμενα με 
όσα συμβαίνουν στην ίδια την Τσετσενία. 
Το Γκρόζνι είναι ο καθρέφτης της ρώσι¬ 
κης βαρβαρότητας. Καμιά πόλη δεν έχει 
υποστείμια παρόμοια σφοδρή επίθεση ε- 
ξολόθρευσης με βομβαρδισμό από αέρα και 
πυροβολικό από το τέλος του Β'Παγκό¬ 


σμιου Πολέμου. 

Πύραυλοι Σκούντ και βόμβες αερίων (1), 
απαγορευμένες από τις διεθνείς συνθήκες 
για χρήση σε κατοικημένες περιοχές, χρη¬ 
σιμοποιήθηκαν στην επίθεση αυτή. Αυτό 
συνέβαινε ενώ γύρω στους 40.000 πολί¬ 
τες παρέμεναν ακόμα στο Γκρόζνι. Το 
Γκρόζνι, μια πόλη μισού εκατομμυρίου αν¬ 
θρώπων πριν τον πόλεμο του 1994-96, έ¬ 
χει τώρα μετατραπεί σε συντρίμμ ια. Α ν με¬ 
τά απ’ αυτό κάποιοι αμφιβάλλουν για τις 
ρώσικες προθέσεις απέναντι στους πολί¬ 
τες της Τσετσενίας, αυτοί πρέπει να είναι 
κουφοί και τυφλοί. Αυτό που οι ρώσικες 
ένοπλες δυνάμεις έκαναν στο Γκρόζνι ή¬ 
ταν μια σχεδιασμένη σφαγή, με τη χρήση 
βάρβαρης και δυσανάλογης βίας χιλιάδων 
αθώων πολιτών των οποίων η απόλυτη 
πλειοψηφία ήταν εθνικά Τσετσένοι. 

Οι ίδιες τακτικές έχουν χρησιμοποιη¬ 
θεί σε άλλες κατοικημένες περιοχές της 
Τσετσενίας. Το πιο πρόσφατο παράδειγμα 
είναι ένα χωριό στο νότο της Τσετσενίας , 
το Κομσομόλσκογιε, το οποίο δεν υπάρ¬ 
χει πια. Η ρώσικη τακτική της χρησιμο¬ 
ποίησης όπλων μαζικής καταστροφής α¬ 
διάκριτα ενάντια σε πολιτικούς και στρα¬ 
τιωτικούς στόχους έχει καταστρέψει ε¬ 
ντελώς πάνω από το μισό του συνόλου 
της Τσετσενίας από τις 400 πόλεις και 
χωριά. Όλα αυτά, ωστόσο, είναι σταγόνα 
στον ωκεανό της ρώσικης θηριωδίας που 
επιδιώκει να πνίξει τους Τσετσένους μέ¬ 
σα στο αίμα τους. 

Μαζικές εκτελέσεις, άμεσες και εσκεμ- 
μένες επιθέσεις ενάντια σε κονβόι προ¬ 
σφύγων, χρησιμοποίηση Τσετσένων πολι¬ 
τών σαν ανθρώπινη ασπίδα σε πολεμικές 
ζώνες, αυθαίρετη κράτηση κάθε Τσετσέ- 
νου άνδρα από 10 εως 60 χρονών, στρα¬ 
τόπεδα συγκέντρωσης, βασανιστήρια, κα¬ 
κομεταχείριση και βιασμοί αντιπροσωπεύ¬ 
ουν την αληθινή φύση του ρώσικου κρά¬ 
τους. Σφαγές στο Άλντι, στο Καταγιάμα, 
στο Αλχάν-Γιούρτ, στο Κοτάρ-Γιούρ τ, στο 
Γκίκαλο, στο Σαμάσκι, στο Αλχάν- 
Καλά..., θα ήταν πολύ μακρύς ο κατάλο¬ 
γος για να ονομάσουμε όλες τις περιπτώ¬ 
σεις. Τα λεγάμενα στρατόπεδα “φιλτραρί¬ 
σματος” που ταιριάζουν περισσότερο με 
τα στρατόπεδα συγκέντρωσης του Β'Πα¬ 
γκόσμιου Πολέμου, όπως τα περιέγραψε 
ο ανταποκριτής του Ράδιο Ελευθερία. 
Αντρέι Μπαμττίτσκι, που φυλακίστηκε στο 
Τσερνοκόζοβο επειδή μετάδωσε την αλή¬ 
θεια για τη ρώσικη βαρβαρότητα στην Τσε¬ 
τσενία. Τα στρατόπεδα στο Τσερνοκόζο¬ 
βο, στο Τολστόϊ-Γιούρτ, στο Μοζντόκ, 
στο Χάν-Καλά, στο Τσερβλενάϊ, τα ΠΑΠ 
1 και ΠΑΠ 2 στο Γκρόζνι, όπου οι Τσε- 
τσένοι εκτελούνται και βασανίζονται σε 
καθημερινή βάση, είναι γνωστά σε όλο τον 
κόσμο εκτός, όπως φαίνεται, από το Υ¬ 
πουργείο Εξωτερικών των ΗΠΑ. 

Με δυο λόγια ο τσετσένικος λαός αντι¬ 
μετωπίζει τη σοβαρή απειλή της ολοκλη¬ 
ρωτικής του εξαφάνισης σαν εθνική ομά¬ 
δα. 


Από το Δεκέμβρη του 1994, οι ρώσικες 
πολιτικές απέναντι στο τσετσένικο έθνος 
έχουν αφαιρέσει τις ζωές 160.000 ανθρώ¬ 
πων (120.000 στον πρώτο πόλεμο και 
40.000 περίπου στον τωρινό πόλεμο). Δε¬ 
δομένου ότι ο συνολικός τσετσένικος 
πληθυσμός είναι μόλις πάνω από ένα ε¬ 
κατομμύριο, είναι ξεκάθαρο ότι ένας 
στους επτά Τσετσένους έχει σκοτωθεί. Για 
άλλη μια φορά η μόνη τους αμαρτία ήταν 
ότι γεννήθηκαν Τσετσένοι. 

Πράγματι, υπάρχει μια βασική διαφορά 
ανάμεσα στη σέρβικη πολιτική στο Κόσ- 
σοβο και στη ρώσικη πολιτική στην Τσε¬ 
τσενία. Αυτό που διαπράττεται στην Τσε¬ 
τσενία δεν είναι απλά “εθνική κάθαρση” 
αλλά γενοκτονία, η οποία καθορίζεται στο 
Διεθνές Δίκαιο ως: 

“(α) Δολοφονία μελών της ομάδας 

(β) Πρόκληση σοβαρών σωματικών ή 
πνευματικών βλαβών σε μέλη της ομά¬ 
δας 

(γ) Εσκεμμένη πρόκληση στην ομάδα 
συνθηκών ζωής προορισμένων να οδη¬ 
γήσουν σε φυσική εξόντωση του συνό¬ 
λου ή μέρους της 

(δ) Επιβολή μέτρων που αποσκοπούν 
στην εμπόδιση των γεννήσεων μέσα στην 
ομάδα 

(ε) Εξαναγκασμένη μετακίνηση παιδιών 
της ομάδας σε άλλη ομάδα” (Το έγκλημα 
της Γενοκτονίας 1948). 

Ο ορισμός αντιπροσωπεύει τόσο ολο¬ 
κληρωμένα τη ρώσικη πολιτική στην Τσε¬ 
τσενία ώστε φαίνεται σα να δημιουργή- 
θηκε με σκοπό να καθορίσει τα σημερινά 
ρώσικα εγκλήματα. 

Τα εγκλήματα αυτά γίνονται ακόμα πιο 
ειδεχθή, αν κανείς θυμηθεί ότι οι Τσετσέ- 
νοι τιμωρούνται διαρκώς για ένα πολύ α¬ 
πλό λόγο. Το μόνο που θέλουν οι Τσε- 
τσένοι είναι να είναι κυρίαρχοι του εαυ¬ 
τού τους. Το μόνο που ζητούν οι Τσετσέ- 
νοι είναι να τους επιτραπεί να εξασκή¬ 
σουν το δικαίωμα τους στον αυτοκαθορι- 
σμό, το οποίο κατοχυρώνεται ρητά στο 
Διεθνές Δίκαιο και έχει επιτυχώς εφαρ¬ 
μοστεί σε μια σειρά περιπτώσεων απο-α- 
ποικιοποίησης από το 1945, με πιο πρό¬ 
σφατη περίπτωση αυτή του Ανατολικού 
Τιμόρ. Σίγουρα, αυτές οι προθέσεις δεν 
μπορούν να χαρακτηριστούν ακραίες. 

Τώρα, φαίνεται να είναι η κατάλληλη 
στιγμή για το Αμερικάνικο Υπουργείο Ε¬ 
ξωτερικών να παραδεχτεί ότι η Ρωσία έ¬ 
χει αποτύχει στην προσπάθεια εκδημοκρα¬ 
τισμού της. Η δημοκρατία πρέπει να συμ¬ 
βαδίζει με τα ανθρώπινα δικαιώματα και 
την κυριαρχία του δικαίου. Το θέαμα ατό¬ 
μων που ρίχνουν ένα ψηφοδέλτιο στην 
κάλπη δεν μπορεί, από μόνο του, να θεμε¬ 
λιώσει μια αληθινή δημοκρατία. Άλλωστε 
και ο Χίτλερ εκλέχτηκε. Μια διαχωριστι- 
κή γραμμή πρέπει να τραβηχτεί ανάμεσα 
στην πραγματική δημοκρατία και την τυ- 


συνέχεια στη σελ. 6 

ΣΤΗΝ ΟΛΜΠΡΑΪΤ 


συνέχεια από τη σελ. 5 


ραννία μιας εκλεγμένης διχτατορίας. Η 
ρώσικη πρακτική της εσκεμμένης δολο¬ 
φονίας πολιτών είναι μια τεράστια προ¬ 
σβολή στην ίδια την έννοια της δημοκρα¬ 
τίας. Οι ιδρυτές του Αμερικάνικου Συ¬ 
ντάγματος, άνδρες που πάλεψαν ενάντια 
στην τυραννία μιας καταπιεστικής κυβέρ¬ 
νησης, θα στριφογύριζαν στους τάφους 
τους αν γνώριζαν τι συμβαίνει στους Τσε- 
τσένους από τομεγαλοδύναμο Ρώσο Λε¬ 
βιάθαν. Ο Αβραάμ Αίνκολνχωρίς αμφι¬ 
βολία θα αρρώσταινεμε τις συγκρίσεις α¬ 
νάμεσα στον ίδιο και τονΜπορίς Γέλτσιν 
( 2 ). 

Πιστεύω ότι η τρέχουσα αμερικάνικη 
πολιτική απέναντι στη Ρωσία είναι από¬ 
λυτα λανθασμένη. Αυτή η πολιτική βοη¬ 
θά αναπότρεπτα στην ενδυνάμωση του ε¬ 
γκληματικού χαρακτήρα του ρώσικου 
κράτους και της κυριαρχίας τηςΚΟΒ σ’ 
αυτό, σε μία ανθρωπιστική καταστροφή 
στην Τσετσενία και στην εμφάνιση του 


Ισλαμικού εξτρεμισμού στο βόρειο Καύ¬ 
κασο, και τελικά, θα πρέπει να εγκατα- 
λειφθεί, αν όχι για χάρη της μικρής Τσε- 
τσενίας, τότε για τα ευρύτερα συμφέρο¬ 
ντα της αμερικάνικης εξωτερικής πολιτι¬ 
κής και ασφάλειας. Οι επερχόμενες προε¬ 
δρικές εκλογές στιςΗΠΑ δεν θα πρέπει 
να χρησιμοποιηθούν για να νομιμοποιή¬ 
σουν αυτή τη σημερινή πολιτική σε ότι 
αφορά τη Ρωσία. 

Επειδή δεν υπάρχει μία ανεπηρέαστη, 
διεθνής έρευνα για τα εγκλήματα πολέ¬ 
μου και τα εγκλήματα κατά της ανθρω¬ 
πότητας που διαπράχθηκαν στην Τσετσε¬ 
νία, η ρωσική κυβέρνηση έχει το “ πράσι¬ 
νο φως” να συνεχίσει τις ίδιες ενέργειες 
στο βόρειο Καύκασο, που θα οδηγήσουν 
αναμφισβήτητα σ’ ένα “Ολοκαύτωμα των 
Τσετσένων”. 

Η αδιαφορία απέναντι στα εγκλήματα 
πολέμου και τα εγκλήματα κατά της 
ανθρωπότητας που διαπράχθηκαν στην 
Τσετσενία κατά τη διάρκεια του πολέμου 
του 1994-1996έδωσαν τη δυνατότητα στη 
Ρωσία να ξεκινήσει ένα νέο κύμα γενο¬ 


κτονίας το 1999. Αν αυτοί που ήταν υπεύ¬ 
θυνοι για τον προηγούμενο πόλεμο είχαν 
κληθεί ενώπιον της δικαιοσύνης, ο τωρι¬ 
νός πόλεμος δεν θα είχε συμβεί. 

Μπορεί κάποιος μόνο να μαντέψει ποιο 
θα είναι το επόμενο θύμα ενός ανανεωμέ¬ 
νου επιθετικού ρώσικου εθνικισμού. Θα 
είναι οι Γεωργιανοί, οι Αζέροι, οι Εβραί¬ 
οι, ή ίσως, ακόμα και οι ίδιοι οι Ρώσοι. 
Αν η Ρωσία δεν αναχαιτιστεί άμεσα, ποιος 
θα μπορέσει να τη σταματήσει αργότερα; 
Ποιο θα είναι το τίμημα του εφησυχασμού; 

Λέγεται ότι ο μεγαλύτερος κίνδυνος δεν 
είναι ο δολοφόνος -αυτός μπορεί απλά να 
σκοτώσει- αλλά αυτός που μένει αδιάφο¬ 
ρος, γιατί η αδιαφορία του αφήνει όλους 
τους δολοφόνους να σκοτώνουν. 

Ωστόσο, ελπίζω ότι ο ανθρωπισμός θα 
νικήσει την αδιαφορία. Και, κάνω έκκλη¬ 
ση στον αμερικάνικο λαό, στη Γερουσία 
και τη Βουλή των Αντιπροσώπων, στο Υ¬ 
πουργείο Εξωτερικών και τον Πρόεδρο 
τωνΗΠΑ να συνειδητοποιήσουν αυτό τον 
κίνδυνο και να σώσουν το λαό μου, για 
χάρη της παγκόσμιας ειρήνης και σταθε¬ 


ρότητας. 

Ιλίας Αχμάντοφ 

Υπουργός Εξωτερι κών» 

(1) Θα μπορούσε κανείς να τις ονομάσει 
και “αναφλέξιμες” βόμβες. Η κάθε μια 
έχει βάρος 520 κιλά που τα 193 κιλά 
είναι εκρηκτικό υγρό “υψηλής ενέρ¬ 
γειας” . Όταν τη ρίξει το αεροπλάνο 
ανοίγει ένα αλεξίπτωτο που υπάρχει 
στην “ουρά” της βόμβας και μειώνει την 
ταχύτητα της καθόδου. Η γόμωση της 
βόμβας εκρήγνυται και το καύσιμο 
δημιουργεί ένα σύννεφο που φτάνει 
μέχρι το έδαφος. Το “σύννεφο” εκρή- 
γνυται δημιουργώντας ένα ωστικό κύμα 
το οποίο συνοδεύεται από ένα κύμα 
φωτιάς που καταστρέφει τα πάντα στο 
διάβα του. Κτίρια, οχυρά και υπόγειες 
εγκαταστάσεις (εφημερίδα Εξπρές, 15/12/ 
1999) 

(2) Εδώ ο Αχμάντοφ εννοεί τη δήλωση 
του ρωσόφιλου Κλίντον κατά τη 
διάρκεια του πρώτου πόλεμου που τον 
παρομοίασε με τον αμερικάνικο εμφύλιο 
πόλεμο. 


ΔΙΠΛΩΜΑΤΙΑ ΚΑΛΥΨΗΣ 
ΤΩΝ ΩΜΟΤΗΤΩΝ 


ΟΑΣΕ: 


^"^Ζστερα από ένα μεγάλο διάστημα άρνησής τους να 
X δεχτούν τον έλεγχο διεθνών και ανθρωπιστικών 
οργανώσεων στην κατεχόμενη Τσετσενία, οι ρώσοι φα¬ 
σίστες δέχθηκαν τελικά την αντιπροσωπεία του ΟΑΣΕ 
του μόνου διεθνούς οργάνου που μπορούν να ελέγχουν 
μέσα από το γνωστό βέτο. 


Όπως μας πληροφορεί η Μο- 
ντ, 18/4, ενώ ο Βλαντιμΐρ Πού- 
τιν είχε αρνηθεΐ να συναντή¬ 
σει την ανώτατη Επίτροπο για 
τα Ανθρώπινα Δικαιώματα 
του ΟΗΕ, Μαίρη Ρόμπινσον, 
δέχτηκε με μεγαλοπρέπεια την 
εν ενεργεία πρόεδρο του ΟΑ¬ 
ΣΕ, Μπενίτα Φερέρο-Βάλντερ, 
την αυστριακή υπουργό Εξω¬ 
τερικών. Η Φερέρο-Βάλντερ, 
αντίθετα από τη Μ. Ρόμπιν¬ 
σον δεν έχει καταγγείλει τη 
“συστηματική βία” εναντίον 
πολιτών στην Τσετσενία, ού¬ 
τε την άρνηση να υποδειχτούν 
συγκεκριμένα στρατόπεδα συ¬ 
γκέντρωσης. Η οργάνωση 
στρατοπέδευσε μόνιμα στην 
πόλη Ζναμένσκαγιε, προπύρ¬ 
γιο του Ντοκού Ζαβγκάεφ, 
συμμάχου των Ρώσων και 
διοικητή της Τσετσενΐας στον 
πρώτο πόλεμο. Ο αδελφός του, 
τωρινός διοικητής της πόλης, 
μέσω του αντιδημάρχου νοί¬ 
κιασε ένα σπίτι στην αντιπρο¬ 
σωπεία του ΟΑΣΕ στην οποί¬ 
α έχει απαγορευθεί να έρθει σε 


επαφή με ανθρώπους του προ¬ 
έδρου Ασλάν Μασχάντοφ!!! 

Να λοιπόν τι πολύτιμο 
πράγμα είναι η ΟΑΣΕ για τη 
Ρωσία. Να τι σπουδαίο πράγ¬ 
μα είναι να έχει η Αυστριακή 
κυβέρνηση τον έλεγχο της προ¬ 
εδρίας της ΟΑΣΕ και τι σπου¬ 
δαιότερο να βρίσκεται αυτή η 
Αυστριακή κυβέρνηση κάτω 
από τον έλεγχο του Ναζιστή 
Χάϊντερ, που τόσο πολύ τον 
καλύπτει και τον αγαπάει το 
Κρεμλΐνο. 

Τι ωραία που δένουν όλα! 

Δεν έχει κοπάσει ακόμα ο α¬ 
πόηχος της ολοκληρωτικής ι- 
σοπέδωσης του χωριού Κομσο- 
μόλσκογιε. Ρωσικές δυνάμεις 
άρχισαν να βομβαρδίζουν το 
χωριό στις 4 Μάρτη. Στις 5 
Μάρτη χωρίς προειδοποίηση, 
ρώσικα πολεμικά αεροπλάνα, 
ελικόπτερα, τανκς, μονάδες 
πυροβολικού και ολμοβόλων ε¬ 
ξαπέλυσαν μία τρομακτική ε¬ 
πίθεση στο Κομσομόλσκογιε. 
Περισσότεροι από 2.000 πολί¬ 
τες κατάφεραν να διαφύγουν 


έως το σημείο που βρισκόταν 
ένα ρώσικο φυλάκιο, όπου πα¬ 
γιδεύτηκαν μαζικά στην ύπαι¬ 
θρο. Οι ρώσικες δυνάμεις δεν 
επέτρεψαν στους άντρες ηλι¬ 
κίας δέκα έως 60 να περάσουν 
το φυλάκιο. Η τεράστια πλειο- 
ψηφία των γυναικών δεν έφυ¬ 
γαν επειδή φοβήθηκαν ότι η α¬ 
πουσία τους θα διευκόλυνε την 
κακοποίηση των αντρών από 
τους Ρώσους. Οι πολίτες κρα¬ 
τήθηκαν εκεί τέσσερις μέρες, 
κατά τη διάρκεια των οποίων 
αρκετοί πέθαναν από πυρά ε¬ 
λεύθερων σκοπευτών, άλλοι α¬ 
πό έκθεση (στους φυσικούς 
κινδύνους της υπαίθρου, χωρίς 
νερό και τροφή, ενώ κάποιοι ή¬ 
ταν ήδη τραυματισμένοι) συ¬ 
μπεριλαμβανομένων και μω¬ 
ρών, ενώ πολλοί ήταν αυτοί 
που υπέστησαν ξυλοδαρμούς 
και κακομεταχείριση από τους 
Ρώσους, κάποιες φορές μέχρι 
θανάτου (από αναφορά του 
Διεθνούς Παρατηρητηρίου για 
τα Ανθρώπινα Δικαιώματα, 
24/3/2000). 

Στο κατεστραμμένο Γκρόζνι 
οι 50-60.000 εναπομεΐναντες 
κάτοικοι που υποφέρουν από 
έλλειψη νερού, γκαζιού, ηλε¬ 
κτρικού, τροφής και από τις 
σφαίρες των Ρώσων, προσπα¬ 


θούν μόνοι τους να οργανώ¬ 
σουν τη ζωή τους, περιμένο- 
ντας με αγωνία την είσοδο του 
τσετσένικου στρατού. Οι Ρώ¬ 
σοι συνεχίζουν τις εκκαθαρί¬ 
σεις μέσα στην πόλη: Μια μέ¬ 
ρα βρέθηκαν δύο πτώματα μέ¬ 
σα σε μια δεξαμενή νερού. “Α¬ 
νασύρθηκαν γιατί η γεύση του 
νερού άρχισε να αλλάζει”, λέ¬ 
ει η καθηγήτρια Ζούρα Σου- 
λάτοβνα (Μοντ, 23-24/4). Η 
γειτόνισσα της Ραϊτνα δηλώ¬ 
νει ότι δεν έχει πάρει ακόμα ού¬ 
τε ένα σάκο αλεύρι από τη διε¬ 
θνή ανθρωπιστική βοή- 
θεια,Στις 17 Απρίλη επιτράπη- 
κε στους καταγεγραμμένους 
κατοίκους του Γκρόζνι να ε¬ 
πιστρέφουν, αλλά κατά μήκος 
του δρόμου υπάρχουν ρώσικα 
φυλάκια και απαιτείται να δώ¬ 
σει κανείς πολλά χρήματα για 
να περάσει. Ωστόσο, πολλοί 
είναι οι Τσετσένοι που επιστρέ¬ 
φουν. Τώρα όλο και περισσό¬ 
τεροι τσετσένοι πολιτοφύλα¬ 
κες που πήραν το μέρος των 
Ρώσων, αλλάζουν στρατόπε¬ 
δο και τους πολεμούν ανοιχτά. 
Οι δυνάμεις κατοχής του 
Γκρόζνι “διέρρευσαν” την 
πληροφορία ότι 400 αντάρτες 
επέστρεψαν στην πόλη, κρύ¬ 
βονται στους αγωγούς και 


βγαίνουν τη νύχτα για να σκο¬ 
τώσουν. Όμως όπως εξηγεί η 
Ραϊσσα, οι ίδιοι οι Ρώσοι πυ¬ 
ροβολούν είτε γιατί φοβούνται, 
είτε γιατί είναι μεθυσμένοι, εί¬ 
τε μαλώνοντας για λάφυρα. 

Στα στρατόπεδα των προ¬ 
σφύγων η κατάσταση είναι α¬ 
φόρητη. Συχνά στοιβάζουν πά¬ 
νω από 6 άτομα σ’ ένα βαγόνι 
από αυτά που χρησιμοποιού¬ 
νται σα στέγη για τους πρό¬ 
σφυγες. Η συνομιλία με ξένους 
δημοσιογράφους θεωρείται ύ¬ 
ποπτη. 

“Μια γυναίκα που είχε μιλή¬ 
σει με Άγγλους που είχαν ήρ¬ 
θαν την περασμένη εβδομάδα 
καλέστηκε από το διοικητή 
του στρατοπέδου, και από τό¬ 
τε δεν την ξανάδαμε”, λέει μία 
πρόσφυγας. Έγινε επίσης 
γνωστό ότι ο εκπρόσωπος του 
Τσετσένου προέδρου στη Μό¬ 
σχα, Μάτερμπεκ Ματσαγκά- 
εφ, που φυλακίστηκε για οπλο¬ 
κατοχή, αφότου η ΚΟΒ τον έ¬ 
δεσε και του έβαλε ένα πιστό¬ 
λι στην τσέπη, εξαναγκάστη¬ 
κε να ψηφίσει στις εκλογές της 
26 Μάρτη, με την απειλή α¬ 
ντιποίνων ενάντια στον συ¬ 
γκροτούμενο βοηθό του (Μο¬ 
ντ, 23-24/4). 





ΠΑΡΑΣΚΕΥΗ 5 ΜΑΗ 2000 


ΝΕΑ ΑΝΑΤΟΛΗ 


Σελίδα 7 


ΜΕΤΕΚΛΟΓΙΚΕΣ 

συνέχεια από τη σελ. 4 

ποίο άλλωστε προώθησε τη συ¬ 
νεργασία στις δημοτικές. Σε ότι 
αφορά την πάλη με το “καθε¬ 
στώς” του ΠΑΣΟΚ λέει ότι αυ¬ 
τή είναι ένας ...μεσοπρόθεσμος 
στόχος, αφού “ απώτερος σκοπός 
μας είναι να μπει οριστικό τέλος 
στους διαχωρισμούς και τις δια¬ 
κρίσεις των Ελλήνων. .. ”. Αυτή 
τη γραμμή θα θελήσει να ισχυρο¬ 
ποιήσει ο Καραμανλής στο έκτα¬ 
κτο συνέδριο του Ιούνη. Δείγμα 
της νέας εποχής είναι ότι ο Ελ. 
Τύπος δημοσιεύει καθημερινά 
συγκλίνουσες απόψεις στελεχών 
του ΠΑΣΟΚ και της ΝΑ για το 
“μεσαίο” χώρο, μεταξύ αυτών και 
του Λαλιώτη (!) ο οποίος μιλά για 
“πολύχρωμη και σοσιαλιστική α¬ 
ριστερά” και για χρέος του ΠΑ¬ 
ΣΟΚ να συμβάλλει “στον επα¬ 
ναπροσδιορισμό της στρατηγικής 
και της φυσιογνωμίας των κομ¬ 
μάτων και της Αεξιάς και της 
παραδοσιακής Αριστερός” (Ελ. 
Τύπος , 29-30/4). 

Τη σούπα της συναίνεσης τη 
χαλάνε δύο παράγοντες: Ο ένας 
είναι η ακροδεξιά τάση της Ν.Δ., 
όπως αυτή εκφράστηκε από τον 
Ανδρεουλάκο στην ψηφοφορία 
για γραμματέα της Κοινοβουλευ¬ 
τικής Ομάδας όπου αυτοπροτά- 
θηκε ενάντια στον υποστηριζό- 
μενο από την ηγεσία Σιούφα και 
πήρε 23 ψήφους. Στην ίδια γραμ¬ 
μή βρίσκεται και ο σοβινιστής 
Καρατζαφέρης που χαρακτηρίζει 
“γλυκανάλατο” το μεσαίο χώρο, 
ενώ για να καλυφθεί από μία εν¬ 
δεχόμενη επίθεση της ηγεσίας με¬ 
τατράπηκε σε ...αντιρατσιστή 
και έστειλε μήνυμα στην κυ¬ 
βέρνηση της Πορτογαλίας εκ¬ 
φράζοντας τη συμπαράστασή του 


στην προσπάθειά της για την α¬ 
ντιμετώπιση ρατσιστικών κρου¬ 
σμάτων που έχουν ξεσπάσει στη 
χώρα!!! 

Ο άλλος είναι το κεντρικό θέ¬ 
μα της νοθείας που του έδωσε ι¬ 
διαίτερη έμφαση η Χώρα του Τρά- 
γκα, με αποτέλεσμα να δεχθεί τα 
πυρά του Σπηλιωτόπουλου για 
“παραπληροφόρηση ”, όταν ο Τρά- 
γκας εξαπέλυσε επίθεση στον Ε¬ 
λεύθερο Τύπο για χαμηλούς τό¬ 
νους. Η νοθεία που έκανε το 
ΠΑΣΟΚ στις εκλογές με τις πα¬ 
ράνομες ελληνοποιήσεις φαίνε¬ 
ται να είναι τόσο σκανδαλώδης 
που δεν μπορεί να κουκουλωθεί. 
Ο θόρυβος που ξεσήκωσε ο Τρά- 
γκας συσπείρωσε αρκετά στελέ¬ 
χη της ΝΑ, με αποτέλεσμα ο Κα¬ 
ραμανλής να αναγκαστεί να κά¬ 
νει ερωτήσεις στη Βουλή. Στη 
συνέχεια έστησε μία επιτροπή 
διερεύνησης... Όμως η επίσημη 
θέση δεν έχει αλλάξει δηλ. ότι 
δεν τίθεται θέμα νοθείας και ε¬ 
παναληπτικών εκλογών, αλλά 
θέμα “παράνομων ελληνοποιήσε- 
ων”. Καταβάλλονται οι μεγαλύ¬ 
τερες προσπάθειες για να πέσουν 
οι τόνοι, και μία τακτική είναι 
να μπαίνουν ελληνοποιήσεις και 
ρουσφέτια στον ίδιο κουβά. Η ι¬ 
στορία των ελληνοποιήσεων εί¬ 
χε ξεκινήσει ήδη από το Γενάρη 
όταν το ΠΑΣΟΚ προώθησε για 
ψήφιση ένα νομοσχέδιο για από¬ 
δοση ιθαγένειας εξπρές σε ομο¬ 
γενείς. Αυτό το νομοσχέδιο ψη¬ 
φίστηκε με μόνη την αντίδραση 
της ΝΑ. Με τις μεθοδεύσεις των 
κρατικών μηχανισμών το εκλο¬ 
γικό σώμα αυξήθηκε κατά 
247.095 άτομα. Όπως αναφέρει η 
Εστία, αυτό δημιουργεί τεράστια 
ερωτηματικά όταν τα τέσσερα τε¬ 
λευταία χρόνια ο πληθυσμός της 
Ελλάδας αυξήθηκε μόλις κατά 


100.000 άτομα (!), και οι αντίστοι¬ 
χες ελληνοποιήσεις σύμφωνα με 
την επίσημη ανακοίνωση του Υ¬ 
πουργείου Εσωτερικών ανήλθαν 
σε 22.549, ενώ ο ρυθμός εκκαθα- 
ρίσεως των εκλογικών καταλό¬ 
γων από θανόντες έχει αυξηθεί. 
Σύμφωνα με τον Αδέσμευτο Τύ¬ 
πο (13/4), “επίσημα στοιχεία μι¬ 
λούν για 10.000 ελληνοποιήσεις 
στην Πιερία, ενώ στην Ημαθία 
χωριά με 1.000 κατοίκους βρέθη¬ 
καν με 800 εγγραφές “ελληνο- 
ποντίων”. Ένας από αυτούς τους 
“ελληνοπόντιους” εκλογείς ήταν 
και ένας σεσημασμένος Ουκρα¬ 
νός δολοφόνος που εντοπίστη¬ 
κε και συλλήφθηκε από τις αρ¬ 
χές. Επίσης αναφέρθηκαν και κα- 
ταχωρημένες διαφημίσεις του Υ¬ 
πουργείου Εξωτερικών που υπό¬ 
σχονταν σε κατοίκους της πρώ¬ 
ην ΕΣΣΔ ελληνοποιήσεις εξπρές 
(!) τις οποίες το υπουργείο απέ¬ 
δωσε σε έργο “μαφιόζικων” κύ¬ 
κλων. Οι σοσιαλφασίστες για να 
καλύψουν τις ελληνοποιήσεις 
μιλάνε την γνωστή αντιρατσιστι- 
κή τους γλώσσα. Όμως και ένα 
παιδάκι καταλαβαίνει ότι η ελ- 
ληνοποίηση του ορθόδοξου 
Ρώσου, Αρμένιου, Γεωργιανού 
δεν έχει σχέση με την προοδευ¬ 
τική πράξη απόδοσης ιθαγένειας 
σε έναν Αφρικανό. Ο ελληνο- 
ποιημένος “ορθόδοξος” ελληνο- 
ποιείται απατεωνίστικα επειδή 
είναι ήδη τάχα έλληνας ενώ η ελ¬ 
ληνική ιθαγένεια στον Αφρικα¬ 
νό είναι πράξη πολιτικής δημο¬ 
κρατίας απέναντι σε έναν γενι¬ 
κά αναγνωρισμένο αλλοεθνή. Η 
ελληνοποίηση των ορθόδοξων 
είναι μια απάτη με στόχο να δυ¬ 
ναμώσει το ρωσόφιλο και ορθό¬ 
δοξο εθνορατσισμό ενάντια σε 
κάθε τι προοδευτικό. 

Ο δρόμος προς μία εκκαθαρι¬ 


σμένη ΝΑ δεν θα είναι εύκολος. 
Ακόμα και ο Κύρτσος έκφρασε 
από τις στήλες του φόβους για 
χαμήλωμα των αντιπολιτευτικών 
τόνων και “ιδεολογική σύγχυ¬ 
ση”. Πάντως οι ακροδεξιοί δεν 
θα αποτελόσουν αληθινό πρόβλη¬ 
μα για τον Καραμανλή. Αυτός εί¬ 
ναι ένας όχλος παλιανθρώπων 
χωρίς δικό τους πολιτικό κύρος. 
Νομίζουμε άλλωστε ότι ο Καρα¬ 
μανλής τους χρειάζεται για να 
εκκαθαρίσει τους αληθινούς ε¬ 
χθρούς του που είναι πάντα οι 
φιλοευρωπαίοι της Ν.Δ. Αυτοί 
είναι για εκκαθάριση. 

Η ΜΕΓΑΛΗ ΜΑΧΗ ΣΤΟΝ 
ΣΥΝ 

Την ίδια στιγμή στον ΣΥΝ μά¬ 
χονται οι υπέρμαχοι της σύ¬ 
μπλευσης με τις δυνάμεις της “α¬ 
ριστερός” με επικεφαλής τον 
κνίτη Αλαβάνο και η λεγάμενη 
“εκσυγχρονιστική” τάση με επι¬ 
κεφαλής τον Γεωργακόπουλο 
και Μπίστη που σηκώνει τη ση¬ 
μαία της συμμαχίας με το ΠΑ¬ 
ΣΟΚ το οποίο θεωρεί προοδευ¬ 
τικό φιλοευρωπαϊκό κόμμα. 

Η σύγκρουση προήλθε ύστερα 
από την έντονη αμφισβήτηση τό¬ 
σο της πολιτικής όσο και της η¬ 
γεσία του ΣΥΝ από τον Γεωργα¬ 
κόπουλο. Στο σχετικό άρθρο του 
μάλιστα ανέφερε ότι στον ΣΥΝ 
κυριάρχησε μόνο το “σφυροδρέ¬ 
πανο”. Αντίθετα ο Μπίστης στή¬ 
ριξε τον Κωνσταντόπουλο και μί¬ 
λησε μόνο για ανάγκη σύμπλευ¬ 
σης με το ΠΑΣΟΚ. Σε σχετική 
ερώτηση όμως που του έγινε αν 
πρόκειται να αποχωρήσει από 
τον ΣΥΝ, άφησε ανοιχτό το ενδε¬ 
χόμενο. Την πιθανότητα της α¬ 
ποχώρησης εξετάζουν όλα τα 
στελέχη της “εκσυγχρονιστικής” 
πλευράς. Ο Μπίστης είναι κλειδί 


σε όλη αυτή την ιστορία. Αυτός 
θα φροντίσει να μη φύγουν οι δη¬ 
μοκράτες από τον ΣΥΝ. Αν φύ¬ 
γουν θα τους διασπάσει. Αν η 
φράξια που φύγει είναι σημαντι¬ 
κή θα πάει μαζί τους για να μην 
τους αφήσει να αποδεσμευτούν 
πολιτικοϊδεολογικά από την τα¬ 
νάλια ΣΥΝ-Λαλιώτη. Δεν είναι 
τυχαίο που ήδη η στάση του της 
παροχής στήριξης στον Κωνστα¬ 
ντόπουλο σαν απάντηση στην 
πρόκληση Γεωργακόπουλου έφε¬ 
ρε τη διάσπαση στο στρατόπεδο 
των “εκσυγχρονιστών”. Οι εξε¬ 
λίξεις που αναμένονται να είναι 
ραγδαίες έως το συνέδριο του 
ΣΥΝ στα τέλη Ιούνη θα φανερώ¬ 
σουν περισσότερα για το χαρα¬ 
κτήρα του, αλλά και για τις προ¬ 
θέσεις των τάσεων μέσα στον 
ΣΥΝ. Πάντως η ΚΟΒ δεν θα α¬ 
φήσει την δημοκρατική τάση του 
ΣΥΝ να ανεξαρτητοποιηθεί δίχως 
να της χώσει και μάλιστα στην 
ηγεσία, εισοδιστές.Η “κεντροα¬ 
ριστερά” του ΠΑΣΟΚ και ο “με¬ 
σαίος” χώρος της ΝΑ, οι δια¬ 
κομματικές επιτροπές που υπο¬ 
στηρίζουν η ΝΑ και ο ΣΥΝ, η 
πολιτική συνολικά της ρωσό¬ 
φιλης φράξιας έτσι όπως εκφρά¬ 
ζεται μέσα στα διάφορα κόμμα¬ 
τα οδεύει ταχύτατα προς το οι¬ 
κουμενικό φαιοκόκκινο μέτωπο. 
Το ψευτοΚΚΕ εκρωσισμένο, 
γνήσιο πρακτορείο, αποτελεί το 
σταθερό παράγοντα στον οποίο 
προσανατολίζονται όλοι, δηλαδή 
το μαέστρο της ορχήστρας. Σ’ αυ¬ 
τές τις σκοτεινές εποχές πρωτο¬ 
πόρο ρόλο θα παίξει η αντίσταση 
των δημοκρατών και προοδευτι¬ 
κών ανθρώπων από όλους τους 
χώρους ενάντια στους φαιοκόκ- 
κινους. Ο ρόλος της ΟΑΚΚΕ θα 
είναι καθοριστικός. 


Η ΜΑΧΗ ΤΩΝ ΛΙΠΑΣΜΑΤΩΝ ΣΥΝΕΧΙΖΕΤΑΙ 
ΠΡΩΤΗ ΝΙΚΗ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 

Έχουμε σήμερα δυο αποφάσεις μια αρνητική και μια θετική 


Αρνητική είναι η απόφαση 
για τα ασφαλιστικά μέτρα. Τα 

ασφαλιστικά μέτρα έγιναν επει¬ 
δή τα προϊόντα λιπάσματα και ο¬ 
ξέα, πουλήθηκαν στη αντίστοιχη 
βιομηχανία της Καβάλας “Β.Φ.Λ. 
Α. Ε” και οι εργαζόμενοι δεν θα 
έπαιρναν χρήματα αν δικαιώνο¬ 
νταν αφού η “Σ.Υ.ΕΛ. Α.Ε” δεν 
θα είχε μετρητά. 

Συγκεκριμένα οι εργαζόμενοι, ό¬ 
πως έχουμε ξαναγράψει στην ε¬ 
φημερίδα μας, δικαιούνται και ζη¬ 
τούν αποδοχές ενός εξαμήνου α¬ 
φού το εργοστάσιο πήρε για δύο 
χρόνια περίπου 2δις από το πρό¬ 
γραμμα του Ο.Α.Ε.Δ.( 70% από το 
Ευρωπαϊκό Ταμείο και 30% από το 


Ελληνικό Ταμείο ) με τη ρητή υ¬ 
ποχρέωση να κρατήσει τους εργα¬ 
ζόμενους άλλους 6 μήνες από τη 
μέρα που θα τελείωνε η πριμοδό¬ 
τηση. Η ενίσχυση αυτή είχε διπλό 
στόχο: τη βιομηχανική ανάπτυξη 
και την καταπολέμηση της ανερ¬ 
γίας. Με το κλείσιμο του εργοστα¬ 
σίου το δίδυμο Σημΐτη-Λαλιώτη α¬ 
πέδειξε ότι ενδιαφέρεται για ακρι¬ 
βώς τον αντίθετο στόχο. Για το 
σκοπό αυτό θα γίνει η κύρια δίκη 
στις 23 Μάη. Η δίκη αυτή είχε ο- 
ρισθεί αρχικά για τις 11 Απρίλη 
και επειδή θα είχαμε σίγουρα α¬ 
ναβολή λόγω των εκλογών προ¬ 
χωρήσαμε στα ασφαλιστικά μέτρα 
σα μέσο διασφάλισης των εργα¬ 


ζομένων. Στη δίκη αυτή των α¬ 
σφαλιστικών ήταν σε όλους σα¬ 
φές από την ακροαματική διαδια- 
κασία ότι οι εργαζόμενοι νίκησαν 
κατά κράτος, αλλά αποδείχτηκε ό¬ 
τι είχαν απέναντι τους το ίδιο το 
κράτος που με επέμβαση έβγαλε 
αρνητική απόφαση. 

Θετική η εξέλιξη από το Ευ¬ 
ρωπαϊκό Κοινοβούλιο Όμως ε¬ 
νώ έχουμε αυτή την αρνητική ε¬ 
ξέλιξη που γενικά την αναμέναμε 
από τα Ελληνικά Δικαστήρια, έ¬ 
χουμε μια πρώτη νίκη από το Ευ¬ 
ρωπαϊκό Κοινοβούλιο. Συγκεκρι¬ 
μένα η αναφορά που έγινε στις 5/ 
4/2000 προωθήθηκε για συζήτηση, 
παρά το ότι τέτοιες αναφορές γί¬ 


νονται χιλιάδες κάθε χρόνο, αλλά 
μόνο μερικές εκατοντάδες θεω¬ 
ρούνται τεκμηριωμένες και γρά¬ 
φονται στο γενικό πρωτόκολλο 
των αναφορών για να συζητηθούν. 
Η αναφρά των Λιπασμάτων έχει 
πάρει τον αριθμό 253/2000. «77α- 
ρακαλείσθε επίσης να μας απα¬ 
ντήσετε, το αργότερο εντός ενός 
μηνός. εάν δεν έχετε αντίρρηση να 
δημοσιοποιηθεί και να εξετασθεί 
σε δημόσια συνεδρίαση το περιε¬ 
χόμενο της αναφοράς σας » μας 
ειδοποιεί η Γενική Διεύθυνση Προ¬ 
εδρίας Διεύθυνση Προγραμματι¬ 
σμού των Κοινοβουλευτικών Ερ¬ 
γασιών Ε - 2929 ΛΟΥΞΕΜΒΟΥΡ¬ 
ΓΟ. Μετά από την εξέλιξη αυτή 


είναι βέβαιο ότι η οποιαδήποτε κί¬ 
νηση τόσο στα Ελληνικά Δικα¬ 
στήρια, όσο και οι κινήσεις της 
Ελληνικής Κυβέρνησης δεν μπο¬ 
ρεί να είναι ανεξέλεγκτες. Επίσης 
πρέπει να ενημερώσουμε τους α¬ 
ναγνώστες μας ότι κατά την προ¬ 
εκλογική περίοδο οι υποσχέσεις 
και τα τηλέφωνα των υποψήφιων 
του ΠΑΣΟΚ στους άνεργους Λι¬ 
πασμάτων ήταν άνευ προηγουμέ¬ 
νου, όχι όμως για συνολική ρύθ¬ 
μιση, αλλά τάχα για ατομικές τα¬ 
κτοποιήσεις, που την επόμενη πά¬ 
λι ξεχάστηκαν. Είναι σίγουρο ότι 
όποια κίνηση κάνει η κυβέρνηση 
θα είναι για να ρίξει στάχτη στα 
μάτια του Ευρωκοινοβουλίου. 





Σελίδα 8 


ΝΕΑ ΑΝΑΤΟΛΗ 


ΠΑΡΑΣΚΕΥΗ 5 ΜΑΗ 2000 


ΠΟΙΑ ΕΙΝΑΙ Η ΚΥΡΙΑ ΧΡΙΣΤΙΝΑ 

ΣΠΥΡΑΚΗ; 


Ένα από τα νέα πρόσωπα 
της κυβέρνησης είναι η 
υφυπουργός Υγείας Χριστίνα 
Σπυράκη, καθηγήτρια σήμερα 
της Ιατρικής Σχολής Αθηνών 
και πρώην πρύτανης του 
Πανεπιστημίου Κρήτης μέχρι 
το τέλος περίπου του 1999. 
Άγνωστη πολιτικά στις 
κομματικές οργανώσεις του 
ΠΑΣΟΚ στο Ηράκλειο αλλά 
και στην υπόλοιπη χώρα, 
διορίστηκε βουλευτής, αφού 
μπήκε στο ψηφοδέλτιο 
επικράτειας του ΠΑΣΟΚ σε 
εκλόγιμη θέση. Αυτό το 
διαμάντι το κατασκεύασε και 
το προώθησε προσωπικά ο 
Σημίτης. Κάποια μέρα η 
τοπική κοινωνία και η 
πανεπιστημιακή κοινότητα 
άκουσε το άγνωστο μέχρι 
τότε όνομα της νέας πρύτανης 
που διαδέχθηκε στην 
πρυτανεία τον αντιδραστικό 
Γ. Γραμματικάκη έναν από 
τους δύο αρχιτέκτονες του 
παρακράτους του Πανεπιστη¬ 
μίου Κρήτης και του Ι.Τ.Ε. 

Η Σπυράκη όπως και ο 
Γραμματικάκης αλλά και ο 
σημερινός πρύτανης είχαν σαν 
κεντρικό πολιτικό στόχο τη 


διατήρηση της φαιοκόκκινης 
φυσιογνωμίας του Π.Κ.. Εχθροί 
της οποιοσδήποτε προοδευτικής 
εξέλιξης του Πανεπιστημίου 
έχουν αναδειχτεί οι μεγαλύτεροι 
σαμποταριστές της ανάπτυξής 
του σε απόλυτη αντιστοιχία με 
το σαμποτάζ στη βιομηχανία. 

Η Σπυράκη είναι γνιοστή 
στους αναγνώστες της Ν.Ανατο- 
λής από την αντιπαράθεση στο 
Μαθηματικό τμήμα Κρήτης. Εί¬ 
ναι η πρύτανης που όταν απει¬ 
λούσαν τον ίδιο το δημοκράτη 
καθηγητή Κ.Καλλία και την οι- 
κογένειά του αυτή δημοσίευσε 
άρθρο που κατηγορούσε τον 
Καλλία σαν εχθρό της κοινωνί¬ 
ας. Είναι η περίοδος που προσπα¬ 
θούσαν να στρέψουν εναντίον 
του Κ.Καλλία έναν καθηγητή 
μειωμένου καταλογισμού και να 
ασκήσει βία, όπως και αποπει- 
ράθηκε να το κάνει. Είναι η πε¬ 
ρίοδος που τον έχει παραπέμψει 
η Σπυράκη δύο φορές (και ο ση¬ 
μερινός πρύτανης μία) στο πει¬ 
θαρχικό παρά την απόφαση του 
Στ.Ε που έβγαζε παράνομη τη 
Σπυράκη και δικαίωνε το δημο¬ 
κράτη πρόεδρο. Οι τρεις πειθαρ¬ 
χικές διώξεις που εκκρεμούν ε¬ 
ναντίον του Καλλία εμείς ευθέ- 


ιος εκτιμούμε ότι δεν θα εκδι- 
καστούν από το Στ.Ε. Τέτοια εί¬ 
ναι η ευτέλεια του περιεχομένου 
τους. Αντίθετα μέσα από τις πα¬ 
ραπομπές ανάγλυφα προβάλλουν 
ποινικές ευθύνες της Σπυράκη 
και διαφόρων άλλων φαιοκόκ- 
κινων. Όμως αυτοί τυγχάνουν 
ασυλίας και όχι μόνον βουλευ¬ 
τικής όπως η Σπυράκη σήμερα. 
Αυτή η πρύτανης συνεχιστής της 
πολιτικής Γραμματικάκη (δηλ. 
του Ανδρέα Παπανδρέου) άσκη¬ 
σε τεράστια βία σε όλο το Πα¬ 
νεπιστήμιο ώστε όταν διέκοψε 
τη θητεία της ιος πρύτανης πολύ 
πριν τις εκλογές, σε συνεννόη¬ 
ση με το Σημίτη για να την έχει 
αυτός διαθέσιμη στις εκλογές τέ¬ 
θηκε μια μοναδική υποψηφιότη¬ 
τα στις νέες πρυτανικές εκλο¬ 
γές αυτή του σημερινού πρύτα¬ 
νη που συνεχίζει το έργο της. 

Η Ν. Ανατολή είχε εκτιμήσει 
πολιτικά ότι πίσοι από την Σπυ¬ 
ράκη όπως και πίσοι από τους 
φαιοκόκκινους στο Πολυτεχνεί¬ 
ο στα Χανιά κρυβόταν ο ίδιος ο 
Σημίτης που πήρε τη σκυτάλη α¬ 
πό τον Λαλιοπη στα θέματα του 
Π.Κ. Τώρα έχουμε και την ομο¬ 
λογία της ανόητης Σπυράκη η ο¬ 
ποία όταν ανακοινιόθηκαν οι υ¬ 


ποψήφιοι του ΠΑΣΟΚ αποκά¬ 
λυψε το αφεντικό της. Στα 
Μ.Μ.Ε. του Ηρακλείου η Σπυρά¬ 
κη δήλωσε ότι βρισκόταν πολύ 
πριν τις εκλογές σε συνεχή επι¬ 
κοινωνία με το Σημίτη και μά¬ 
λιστα τον συμβούλευε και σε εκ¬ 
παιδευτικά θέματα.. Επίσης, δή- 
λιοσε ότι ο Σημίτης της είχε ζη¬ 
τήσει να μην δημοσιοποιήσει τις 
επαφές τους και αυτή το έκανε. 
Όπως μας ενημέριοσε το είπε μό¬ 
νο στον άντρα της. Η φαιοκόκ- 
κινη μαθητριούλα της Σημιτικής 
πολιτικής κράτησε λοιπόν το 
στόμα της κλειστό ώστε ο Σημί¬ 
της μαζί με τον Λαλιώτη και τον 
Γ. Παπανδρέου να εξυφαίνουν 
το εσωκομματικό τους πραξικό¬ 
πημα του παραγκωνισμού των α- 
ντιφαιοκόκκινων και δημοκρα¬ 
τικών ρευμάτων στο ΠΑΣΟΚ α¬ 
πό τη μια και από την άλλη για 
να μην χρεωθεί ο Σημίτης τις α¬ 
θλιότητες της Σπυράκη στο Π.Κ. 
Την ίδια περίοδο της πολιτικής 
καθοδήγησης του Σημίτη στην 
Σπυράκη ο Σημίτης έχει απα¬ 
γορεύσει στον Αρσένη την ο¬ 
ποιαδήποτε παρέμβαση στο Π.Κ. 
Ταυτόχρονα ο ΣΥΝ και το φαιο- 
κόκκινο ΠΑΣΟΚ μαζί με το 
ψευτοΚΚΕ στηρίζουν την πολι¬ 


τική Σημίτη στο Π.Κ. Την ίδια 
περίοδο εκτός από τις δεκάδες 
άλλες καταγγελίες εννέα από 
τους δεκατέσσερις φοιτητικούς 
συλλόγους του Π.Κ. καταγγέλ¬ 
λουν τη Σπυράκη “για ευτελισμό 
της δημοκρατίας στο Πανεπιστή- 
μιο”.Ολόκληρη αυτή η φασιστι¬ 
κή βία που έχουν ασκήσει οι 
φαιοκόκκινοι στο Π.Κ. που συ¬ 
μπεριλαμβάνει χειροδικία στον 
Κ.Καλλία, απειλές για τη ζωή 
του, προσπάθεια κοινωνικής, οι¬ 
κονομικής και επαγγελματικής 
του εξόντωσης μέχρι και τερά¬ 
στιες καταχρήσεις, παρανομίες, 
παράβαση της εργατικής νομο¬ 
θεσίας, έλλειψη παραστατικών 
στις ιδιοποίηση του τόκου των 
κεφαλαίων, ψευδείς βεβαιιόσεις 
πληρωμές (4 δις μόνο ζήτησε η 
Ε.Ε. να της επιστραφούν), ψευ¬ 
δείς καταμηνύσεις, ψευδορκίες, 
καταπίεση των εργαζομένων και 
των φοιτητών, κ.λπ., την χρεώ¬ 
νεται προσιοπικά ο ίδιος ο Σημί¬ 
της (αυτός ο “καλός” και “σο¬ 
βαρός” άνθρωπος) όχι μόνον για¬ 
τί είναι πρωθυπουργός αλλά για¬ 
τί ο ίδιος καθοδηγούσε την πρύ- 
τανή του και ολόκληρο το φαιο- 
κόκκινο συρφετό στο Π.Κ. και 
στο Πολυτεχνείο Κρήτης. 


Η πρώτη κίνηση μετά τη νίκη Σημίτη 

Οι τραμπούκοι χτυπάνε την 
κατάλημη των ΠΣΕ 


Από το περασμένο καλο¬ 
καίρι οι φοιτητές των 
τριών Π.Σ.Ε. στα Χανιά 
θυμόμαστε πως είχαν 
καταλάβει το χώρο της 
πρυτανείας σε ένδειξη 
διαμαρτυρίας για το σαμπο- 
τάρισμα της λειτουργίας 
των Π.Σ.Ε. από τον Σημίτη 
και ολόκληρο το φαιοκόκ- 
κινο συρφετό. 

Η σύγκλητος καθοδηγούμενη 
από στελέχη του ψευτοΚΚΕ 
και του ΣΥΝ και υποστηριζό- 
μενη προσωπικά από τον 
Σημίτη έχει αντιπαρατεθεί 
μέχρι τώρα ανοιχτά στη δικαιο¬ 
σύνη, στον Αρσένη και στον 
Γιαννόπουλο ο οποίος τους 
παρέπεμψε συλλήβδην στον 
εισαγγελέα. Με την υψηλή 
προστασία του Σημίτη που έχει 
βάλει στην υπηρεσία τους όλο 
τον κρατικό μηχανισμό και 


τους έχει αναγορεύσει σε ένα 
κρατίδιο απαγορεύουν εδώ και 
ένα χρόνο τη λειτουργία των 
Π.Σ.Ε. παρά τις νομικές ρυθμί¬ 
σεις του Αρσένη. 

Αγκάθι στο μάτι των φαιο- 
κόκκινων ήταν η κατάληψη 
των γραφείων της πρυτανείας 
από τους φοιτητές των Π.Σ.Ε. 
που χρησίμευε σαν ένας 
μόνιμος πόλος διαμαρτυρίας 
εναντίον της σκοταδιστικής 
γραμμής του Σημίτη ενάντια 
στη γνώση. Οι φαιοκόκκινοι 
δεν μπορούσαν τόσο καιρό να 
ασκήσουν παραπέρα βία από 
αυτή που είχαν ασκήσει γιατί 
είχαν εξαντλήσει όλες τις 
μορφές φασιστικής βίας με 
κορύφωση τις γνωστές απόπει¬ 
ρες λιντσαρίσματος του πρύτα¬ 
νη και του καθηγητή Κασδοβα- 
σίλη. 

Εξάλλου η δημοκρατική 


κοινή γνώμη στα Χανιά 
υποστηρίζει τον τελευταίο 
χρόνο τα Π.Σ.Ε.. 

Η ευκαιρία που δόθηκε στους 
πραιτωριανούς του Σημίτη ήταν 
αμέσως μετά τις εκλογές όταν 
οι φαιοκόκκινοι βελτίωσαν τις 
θέσεις τους και ξανά ο άμεσος 
πολιτικός καθοδηγητής του 
φαιοκόκκινου παρακράτους ο 
Σημίτης ήρθε στην πρωθυπουρ¬ 
γία. Με τον αέρα της νίκης και 
την υποστήριξη του Σημίτη που 
τους εξασφαλίζει την ασυλία 
απέναντι στο νόμο μπήκαν 
τραμπούκικα στα γραφεία της 
πρυτανείας ένα πρωί και 
αιφνιδιαστικά έδιωξαν τους 
ήδη εξαντλημένους και πολιτι¬ 
κά απομονωμένους φοιτητές 
των Π.Σ.Ε. Αυτοί με τη σειρά 
τους μήνυσαν τη σύγκλητο. Η 
πράξη τους αυτή είναι τελείως 
συμβολική. Εδώ ο υπουργός 


δικαιοσύνης τους παρέπεμψε 
στον εισαγγελέα και κόντεψε 
να μην βγεί ούτε βουλευτής. 

Αμέσως τα μέσα “ενημέρω¬ 
σης” έτρεξαν να δείξουν τις 
“τεράστιες καταστροφές” που 
τάχα είχαν κάνει οι φοιτητές 
των Π.Σ.Ε. και να δείξουν 
επίσης το τάχα χαμηλό πολιτι¬ 
στικό επίπεδο όλων αυτών που 
ζητούν γνώση παρουσιάζοντας 
έντεχνα μια φοβερή βρωμιά 
στους χώρους της πρυτανείας 
(υποθέτουμε ότι και οι ίδιοι θα 
άδειασαν μερικούς κάδους 
σκουπίδια). Αργότερα οι ίδιοι 
οι σοσιαλφασίστες αναγκάστη¬ 
καν να ανακοινώσουν βάζο¬ 
ντας φρένο στους φαιοκόκκι- 
νους δημοσιογράφους ότι δεν 
έγιναν καθόλου καταστροφές 
και ότι οι χώροι ήταν καθαροί. 
Το πολιτικό “θάρρος” των 
φαιοκόκκινων που είναι η 


έκφραση της κρατικής παράνο¬ 
μης φαιοκόκκινης εξουσίας 
του Σημίτη, του ψευτοΚΚΕ και 
του ΣΥΝ σηματοδοτεί τις 
προθέσεις και την ιδεολογία 
αυτής της πολιτικής. Πρόκειται 
για βία που δεν ασκούν τα 
επίσημα κρατικά σώματα 
καταστολής αλλά για βία 
πολιτών που υποστηρίζονται 
στην προκειμένη περίπτωση 
από ένα φαιοκόκκινο καλυμέ- 
νο Σημιτικό κράτος. 

Αν ο πρύτανης και οι μπου- 
καδόροι που τον συνόδευαν 
έδειραν τους φοιτητές δεν το 
γνωρίζουμε. Όπως και αν έχει 
το πράγμα οι φοιτητές των 
Π.Σ.Ε. θα πρέπει να καταγγεί¬ 
λουν πλατιά αυτή τη φασιστική 
πρακτική των φαιοκόκκινων 
και να την ταυτίσουν με το 
κυνήγι της γνώσης που αυτοί 
κάνουν σε όλη την εκπαίδευση. 





ΠΑΡΑΣΚΕΥΗ 5 ΜΑΗ 2000 


ΝΕΑ ΑΝΑΤΟΛΗ 


Σελίδα 9 


ΧΡΥΣΗ ΑΥΓΗ: ΑΝΟΙΧΤΟ ΚΑΛΕΣΜΑ ΓΙΑ 
ΕΝΟΤΗΤΑ ΣΤΗΝ ΕΞΩΚΟΙΝΟΒΟΥΛΕΥΤΙΚΗ 

"ΑΡΙΣΤΕΡΑ" 


Η αποκάλυψη και καταγ¬ 
γελία των φαιοκόκκινων 
από την ΟΑΚΚΕ και τους 
συνεπείς δημοκράτες δη¬ 
μοσιογράφους όπως είναι 
οι Ιοί στην Ελευθεροτυπί¬ 
α, σα νεοχιτλερικών που 
σέρνονται πίσω από το ρω¬ 
σικό ιμπεριαλισμό έχει 
προκαλέσει μεγάλη ταραχή 
στο φαιοκόκκινο μέτωπο. 
Για λογαριασμό του ανέλα- 
βαν να απαντήσουν οι 
φαιοί δηλ οι ναζιστές της 
“Χρυσής Αυγής” μέσα από 
την εφημερίδα τους αρ. φυλ. 
323, 21 Απρίλη. Εκεί στη 
σελ. 7 στη στήλη “εθνικι¬ 
στική αριστερά” που έχουν 
εγκαινιάσει τον τελευταί¬ 
ο καιρό καλούν τους 
συντρόφους τους της “εξω¬ 
κοινοβουλευτικής αριστε- 
ράς” να πράξουν με τόλμη 
και να ενωθούν μαζί τους 
αποδεικνύοντας έτσι την 
πλήρη ταύτιση που έχουν 
στην πολιτική γραμμή. Το 
δημοσιεύουμε ολόκληρο 
για την εξαιρετική του ση¬ 
μασία: 


“Η γνωστή αστική φυλλάδα 
“Ελευθεροτυπία”, των γνωστών 
συμφερόντων-για να μη ξεχνιό¬ 
μαστε- σε συνεργασία και με κά¬ 
ποιους άλλους σχιζοφρενείς 
(βλέπε Ρωσόπληκτους) τρέμει 
στην ύπαρξη ενός οργανωμένου 
ενιαίου μπλοκ πατριωτών, που θα 
αντισταθεί στον Αμερικάνικο 
Ιμπεριαλισμό, που προβάλλει σή¬ 
μερα ως ο χειρότερος εχθρός της 
πατρίδας μας και του λαού μας. 

Σε παλαιό δημοσίευμα της, λοι¬ 
πόν, της Κυριακής 19 Απριλίου 
1999, αναφέρεται σε κάποιους α¬ 
πό τους αγωνιστές της εξωκοι¬ 
νοβουλευτικής αριστερός και πιο 
συγκεκριμένα στον ιδρυτή κατ' 
ουσία ν της επα ναστα τι κής ΚΑΡ 
Χόρστ Μάλερ, όπου σήμερα έ¬ 
χουν ασπαστεί την εθνικιστική 
ιδέα και παραμένοντας σταθερά 
αντικαπι ταλιστές και επαναστά¬ 
τες εξακολουθούν να αγωνίζο¬ 
νται ενάντια στονίμπεριαλισμό 
και την οικονομική ολιγαρχία. 

Και όπως ήταν φυσικό από τέ¬ 
τοιου είδους δημοσιεύματα, δεν 
θα μπορούσε να μην υπάρχει α¬ 
ναφορά και στη “Χρυσή Αυγή”, 
τη γνωστή “ ναζιστική” ομάδα... 


Αεν θα διαφωνήσουμε με το βα¬ 
σικό κορμό της σκέψης των “θε¬ 
ωρητικώνδημοσιογράφων της 
“Ελευθεροτυπίας”. Μονάχα δυο 
σοβαρές επισημάνσεις, που παί¬ 
ζουν σημαντικό ρόλο. 

Κύριοι δημοσιογράφοι, έγκυροι 
πολιτικοί αναλυτές, έλεος! Η 
“Χρυσή Αυγή” δεν προβάλλει 
την περίπτωση Μάλερ “για να δι¬ 
καιολογηθεί κυρίως απέναντι 
στα μέλη της”, αφού ουσιαστι¬ 
κά τα ίδια τα μέλη της είναι αυ¬ 
τά, που επιζητούν νέους δρόμους 
και “αριστερές” προσεγγίσεις για 
το εθνικολαϊκό κίνημα. Ως συ¬ 
νέχεια αυτού, μάθετε πως 
πολλά από τα μέλη της “να- 
ζιστικής” ομάδας μας προέρ¬ 
χονται από αυτόν ακριβώς 
τον χώρο ... της αριστερός, ε¬ 
ξωκοινοβουλευτικής και μη. 
Και ένα δεύτερο:Η απροσδό¬ 
κητη θερμή συνηγορία μας υ¬ 
πέρ του ΚΚΕ έχει να κάνει 
με τη συμπάθεια μας υπέρ 
των κοινωνικών αδελφών 
μας, φτωχών εργατών και α¬ 
γροτών, ψηφοφόρων του 
ΚΚΕ και όχι μόνον! Από τη 
παραμερισμένη από το κοι¬ 


νοβουλευτικό καθεστώς 
Σταλινική-Μαοϊκή Αριστε¬ 
ρά εως τους πατριώτες σο¬ 
σιαλιστές του ΑΗΚΚΙ. 

Μια συμπάθεια, που έχει να κά¬ 
νει με την ανιδιοτέλεια των α¬ 
πλών στρατευμένων αγωνιστών 
σε αυτούς τους πολιτικούς σχη¬ 
ματισμούς και όχι φυσικά με την 
ηγεσία τους, πλην ελάχιστων 
εξαιρέσεων για να είμαστε 
ειλικρινείς. 

Καιρός, λοιπόν να δημιουργη- 
θεί και στη πατρίδα μας αυτό το 
“φαιο-κόκκινο”μέτωπο, για να 
γίνουν επιτέλους οι εφιάλτες της 
“Ελευθεροτυπίας” και των συνο¬ 
δοιπόρων τους (βλέπε ΟΑΚΚΕ) 
πραγματικότητα. Για να επαλη¬ 
θευτούν τα δημοσιεύματα της 
“Νέας Α νατολής” περί “ σοσιαλ- 
φασιστικού” κινδύνου και άλλα 
συναφή. 

Σύντροφοι και συναγωνιστές, 
τρέμουν τη συνεργασία μας. Μη 
τους αφήσετε να μας χωρίσουν 
με παρελθοντολογίες και συνθή¬ 
ματα του χθες. 

Αντισταθείτε στην απάτη του 
κακού κομμουνισμού-φασισμού 

Ζήτω το νέο κίνημα 


Ζήτω η Εθνικιστική Αρι¬ 
στερά”. 

Υπογράφει ο Β.Τ. 

Κανείς δεν μπορεί να εμπο¬ 
δίσει τους “φαιοκόκκινους 
συντρόφους” να ενωθούνε 
και πρέπει η εξωκοινοβου¬ 
λευτική “αριστερά” να μην 
φανεί αγενής απέναντι στην 
πρόσκληση των ναζιστών. 

Και να τους δώσει μια α¬ 
πάντηση. Ίσως βέβαια αυτή 
να ξαφνιαστεί που στο ίδιο 
φύλλο στη σελ. 4 τα “πρώην 
μέλη της”, όπως τουλάχιστον 
ισχυρίζεται ο Β.Τ., δημοσιεύ¬ 
ουν φωτογραφία του Χίτλερ 
με εκτενές απόσπασμα από 
την “πολιτική του διαθήκη”. 
Αλλά κανείς δεν είναι τέ¬ 
λειος. Αγάπα τον φίλο σου 
με τα ελαττώματα του λέει 
μια παροιμία. Αλλωστε και οι 
ναζιστές τους αγαπάνε, παρ’ 
όλο που προεκλογικά πολλά 
κείμενα τους τα δημοσίευσε 
“η αστική Ελευθεροτυπία” 
που την αντιπαθούν οι Χρυ- 
σαυγίτες. 


ΟΙ ΝΑΖΙ ΑΝΟΙΓΟΥΝ ΝΕΟ 

ΚΥΚΛΟ ΒΙΑΣ 


Στις 20 Απρίλη το βράδυ μια 
ομάδα 30 ναζιστών της “Χρυσής 
Αυγής” συγκεντρώθηκε έξω α¬ 
πό το ξενοδοχείο Ιντερκοντινέ- 
νταλ όπου πραγματοποιούνταν 
ταυτόχρονα συνέδριο του ελλη¬ 
νοτουρκικού επιμελητηρίου και 
κοινή επίδειξη μόδας του Ασλά- 
νη και τούρκου συναδέλφου του. 

Οι ναζιστές κατέβασαν την 
τούρκικη σημαία από τον ιστό 
του ξενοδοχείου και την έκαψαν 


φωνάζοντας αντιτούρκικα συν¬ 
θήματα. Οι Τούρκοι που ήταν μέ¬ 
σα στο ξενοδοχείο αντιλήφθη- 
καν το γεγονός και βγήκαν έξω 
για να αντιμετωπίσουν τους τρα¬ 
μπούκους. Οι πιο ψύχραιμοι απ’ 
αυτούς τους συγκράτησαν και 
αμέσως ύψωσαν μια καινούργια 
τούρκικη σημαία και τραγούδη¬ 
σαν τον εθνικό τους ύμνο. Οι 
ναζιστές αποχώρησαν χωρίς να 
συλληφθεί κανείς εκείνη τη στιγ¬ 


μή παρά την παρουσία της αστυ¬ 
νομίας. Αργότερα έγινε γνωστό 
ότι συλλήφθηκαν δυο μέλη τους 
που παραμπέπονται σε δίκη με 
την κατηγορία της διατάραξης 
σχέσεων ανάμεσα στα δυό κρά¬ 
τη, κατηγορία που είναι κακούρ¬ 
γημα, ενώ καταζητούνται και άλ¬ 
λα τρία μέλη και στελέχη της. Το 
πολιτικό καθεστώς κινήθηκε τό¬ 
σο “γρήγορα” για να μην χαλά¬ 
σει η σούπα της ελληνοτούρκι- 
κης “φιλίας”, τέτοιας που μέχρι 
χτες τουρκοφάγοι μεταμορφώθη¬ 
καν σήμερα σε φανατικούς υπε¬ 
ρασπιστές της ειρήνης. Αυτή η 
κίνηση της “Χρυσής Αυγής” που 
μέχρι τώρα κρατούσε τη στάση 
του “καλού παιδιού” φαίνεται 
πως αντιστοιχεί σε ένα καθησυ- 
χασμό της βάσης της και στην 
υπερφαλάγγιση του ακροδέξιου 
χώρου που κινείται ήρεμα σαυ- 
τή την περίοδο “καλών σχέσε¬ 


ων” με την Τουρκία. Φυσικά ό¬ 
λα τα κόμματα και η κυβέρνηση 
φρόντισαν στα γρήγορα να πνί¬ 
ξουν το γεγονός σαν ένα περι¬ 
θωριακό επεισόδιο αλλά τη νύ¬ 
χτα της 20ης προς 21η Απρίλη 
μια νέα επίθεση των ναζιστών 
στο μνημείο του Ολοκαυτώμα¬ 
τος και στην Εβραϊκή Συναγω¬ 
γή “Μοναστηριωτών” απέδειξε 
το ακριβώς αντίθετο. Έξω από 
την πόρτα της Συναγωγής χάρα¬ 
ξαν ένα αγκυλωτό σταυρό και έ¬ 
γραψαν στα γερμανικά τη λέξη 
“Ράους” (“Έξω”). Στο μνημείο 
του Ολοκαυτώματος των Εβραί¬ 
ων έριξαν κόκκινη μπογιά, έγρα¬ 
ψαν ναζιστικά συνθήματα “Έξω 
οι Εβραίοι” και “Ές “ με την υ¬ 
πογραφή της “Χρυσής Αυγής”. Η 
επίθεση καταδικάστηκε έντονα 
από τον πρόεδρο της Ισραηλήτι- 
κης Κοινότητας Θεσσαλονίκης, 
Ανδρέα Σεφιχά, που μίλησε για 


επανεμφάνιση του “εφιάλτη του 
φασισμού και του ναζισμού”. 
Κατά τα άλλα κανένα κόμμα δεν 
το έκανε ζήτημα και δεν κατα¬ 
δίκασε την επίθεση. Σε αντίστοι¬ 
χα γεγονότα στην Ευρώπη δη- 
μιουργείται ολόκληρη εκστρα¬ 
τεία ενάντια στον αντισημητι- 
σμό. 

Μετά από μια περίοδο “κατ'οί- 
κον περιορισμού”, που αναγκαί¬ 
α ακολούθησε μετά την έκθεση 
των ναζιστών με τον Ανδρου- 
τσόπουλο, η “Χρυσή Αυγή” 
φαίνεται ότι ανοίγει ένα νέο κύ¬ 
κλο βίας. Η Αντιναζιστική Πρω¬ 
τοβουλία με ανακοίνωση της 
στις 24 Απρίλη καταδίκασε την 
ναζιστική επίθεση και τη σιωπή 
που επέδειξαν τα κοινοβουλευ¬ 
τικά κόμματα ανάλογη μ'εκεί- 
νη για την ύπαρξη της νομιμό¬ 
τητας των ναζιστών στην Ελλά¬ 
δα. 


Για την επίσκεψη 
Ζιαγκ Ζεμίν 

Η ΟΑΚΚΕ έβγαλε την ακόλουθη ανακοίνωση για την 
επίσκεψη του κινέζου πρωθυπουργού Ζιαγκ Ζεμίν στην 
Ελλάδα, που ήταν ο πρώτος διπλωμάτης που δέχθηκε ο 
Σημίτης μετά την εκλογή του: 

“Αφού κάλυψε με την επιδεικτική σιωπή της τους Ρώ¬ 
σους σφαγείς της Τσετσενίας, η κυβέρνηση Σημίτη τι¬ 
μάει τώρα τον κινέζο δήμιο Ζιαν Ζεμίν σταθερή στη σύ¬ 
μπλευση της με το νεοφασιστικό άξονα Μόσχας-Πεκί- 
νου-Τεχεράνης”. 


ΔΙΕΥΘΥΝΣΗ ΤΗΣ ΑΝΤΙΝΑΖΙΣΤΙΚΗΣ ΠΡΩΤΟΒΟΥΛΙΑΣ ΣΤΟ 

ΙΝΤΕΡΝΕΤ 

Ηίίρ: υδβτδ.Ηβ1ΐ3δηβί.9Γ/ειη1:ΐηειζΐ 






Σελίδα 10 


ΝΕΑ ΑΝΑΤΟΛΗ 


ΠΑΡΑΣΚΕΥΗ 5 ΜΑΗ 2000 


Ο ΟΗΕ ΚΑΛΥΠΤΕΙ ΤΟΥΣ ΡΩΣΟΥΣ 
ΚΑΙ ΚΙΝΕΖΟΥΣ ΦΑΣΙΣΤΕΣ 


Στα τέλη Απρίλη πραγματοποιήθηκε η σύνοδος της Επιτροπής 
Ανθρωπίνων Δικαιωμάτων του ΟΗΕ που καταδίκασε μια σειρά 
από τριτοκοσμικά φασιστικά καθεστώτα για σοβαρές παραβιά¬ 
σεις στα ανθρώπινα δικαιώματα αφήνοντας στο απυρόβλητο την 
πανίσχυρη Ρωσία και την Κίνα. Η αμερικανική αντιπροσωπεία 
είχε υποβάλει ένα τροποποιημένο καταδικαστικό ψήφισμα για 
την Κίνα, αλλά οι Κινέζοι έκαναν αντιπρόταση “μη δράσης” του 
εναντίον τους η οποία υπερψηφίστηκε με 22 ψήφους έναντι 18 
και 12 αποχές. Όπως καταγγέλλει το Διεθνές Παρατηρητήριο 
Ανθρωπίνων Δικαιωμάτων η ηγεσία Κλίντον έκανε μία πρότα¬ 
ση την οποία δεν μπήκε καθόλου στον κόπο να τη στηρίξει και 
να παλέψει για να ψηφιστεί. 


Η επικράτηση της κινέζικης 
πρότασης σήμαινε την για ένατη 
φορά αποτυχία του ΟΗΕ, να επι¬ 
βάλει κυρώσεις στη χώρα αυτή. 
Στην Αμερική, την άποψη για α¬ 
πομόνωση της Κίνας συμμερίζο¬ 
νται αρκετοί βουλευτές, ανάμεσά 


τους και ο αρχηγός της κοινοβου¬ 
λευτικής ομάδας των Δημοκρατι¬ 
κών Ρίτσαρντ Γκέπχαρντ, καθώς 
και η Ένωση των συνδικάτων. Ό¬ 
λοι αυτοί καταγγέλλουν τις μαζι¬ 
κές απολύσεις εργαζομένων, τις 
καθυστερήσεις στην καταβολή μι¬ 


σθών, τη διαφθορά και την άγρια 
καταστολή των εργατικών εξε¬ 
γέρσεων και δικαιωμάτων από 
την πλευρά του κινέζικου καθε¬ 
στώτος. Χαρακτηριστικό για την 
“εργατική πολιτική” των κινέζων 
νεοναζιστών είναι ότι η Πρωτο¬ 
μαγιά γιορτάστηκε στην Κίνα με 
την απονομή βραβείων σε 3.000 
“υποδειγματικούς” εργαζόμενους, 
δες “νομιμόφρονες”, στους οποί¬ 
ους δόθηκε επτά ημέρες ά- 
δειαΙΠάντως εκείνο που πέρασε 
απαρατήρητο είναι η αναβολή 
της καταδίκης των ρώσων Χί- 
τλερ. Η Ε.Ε. και το Διεθνές Πα¬ 
ρατηρητήριο Ανθρωπίνων Δι¬ 
καιωμάτων παρουσίασαν κείμε¬ 
να που καλούσαν για αναγνώρι¬ 


ση από την πλευρά των Ρώσων ότι 
έχουν διαπραχθεί σοβαρά εγκλήμα¬ 
τα στην Τσετσενία, και ζητούσαν 
αξιόπιστη και ανεξάρτητη έρευνα 
για τις καταγγελίες βιαιοπραγιών, 
άμεση πρόσβαση διεθνώς εμπειρο¬ 
γνωμόνων κ.λπ. Η εκπρόσωπος του 
Διεθνούς Παρατηρητηρίου στον Ο¬ 
ΗΕ Τζοάννα Βέσλερ είπε πως όταν 
οι Ρώσοι “μιλάνε για διερεύνηση 
των καταγγελιών για ακρότητες, 
προσπαθούν να αποσπάσουν τη διε¬ 
θνή κοινότητα από τις ευθύνες της. 
Αυτή είναι η τελευταία ευκαιρία 
της διεθνούς κοινότητας να καλέ- 
σει τη Ρωσία να λογοδοτήσει για 
τις πράξεις της” (από το ενημερω¬ 
τικό δελτίο του Παρατηρητηρίου, 21/ 
4). Η συζήτηση της πρότασης ανα¬ 


βλήθηκε για τις 24/4 και η Επι¬ 
τροπή του ΟΗΕ για τα Ανθρώπι¬ 
να Δικαιώματα πήρε τελικά μια 
απόφαση όπου εκφράζεται η “σο¬ 
βαρή ανησυχία” της διεθνούς κοι¬ 
νότητας για τη διεξαγωγή του πο¬ 
λέμου στην Τσετσενία από την 
πλευρά των Ρώσων. Είναι μία αρ¬ 
χή, αν και πρόκειται για μία πολύ 
ήπια απόφαση. Σύμφωνα με την 
Τζοάννα Βέσλερ, η απόφαση έπρε¬ 
πε να είναι περισσότερο καταδι- 
καστική, να περιγράφει ακριβώς 
ποιος διέπραξε τα εγκλήματα 
στην Τσετσενία, και ακριβώς 
ποιες παραβιάσεις έχουν γίνει. Θα 
έπρεπε επίσης να ασκηθεί πίεση 
για μία διεθνή επιτροπή έρευνας, 
αντί για την εθνική επιτροπή-πα- 
ρωδία των Ρώσων. 


Ο βρωμερός Μπλερ γέφυρα του 
Πούτιν στην Ευρώπη 


Ο βρώμικος πόλεμος που διεξά¬ 
γουν οι ρώσοι νενοναζί στην Τσε¬ 
τσενία και η ασυνέπεια τους απέ¬ 
ναντι στις υποσχέσεις που δίνουν 
στις δυτικές κυβερνήσεις και ορ¬ 
γανισμούς έχουν προκαλέσεις α¬ 
ντιδράσεις μέσα στους κόλπους 
της Ευρωπαϊκής Ένωσης. Ωστό¬ 
σο κάποιες ευρωπαϊκές ηγεσίες δε 
συμμερίζονται τις ίδιες ανησυχί¬ 
ες. 

Στα μέσα Απρίλη, ο καγκεμπί- 
της Βλ. Πούτιν επισκέφθηκε το 
Λονδίνο για να συναντήσει το βρε- 
τανό πρωθυπουργό Τ. Μπλερ. Η ε¬ 


πίσκεψη αυτή κόστισε πάνω από 
11 εκ. δρχ., ποσό που αντιπροσω¬ 
πεύει ένα μικρό μέρος του δανείου 
του ΔΝΤ προς τη Ρωσία (το οποίο 
προφανώς δε διατίθεται σε “ανα¬ 
πτυξιακά έργα”). Οι δύο άντρες συ¬ 
ζήτησαν για μια στρατηγική συ¬ 
νεργασία μεταξύ των στρατών 
τους στον αγώνα κατά των ναρ¬ 
κωτικών, του εγκλήματος, της τρο¬ 
μοκρατίας, για τα Βαλκάνια κ.λπ. 
Ο Μπλερ δήλωσε ότι ο “Πούτιν 
είναι άνθρωπος με τον οποίο η Λύ¬ 
ση μπορεί και πρέπει να εργαστεί” 
και πως Ευρώπη και Αμερική 


“πρέπει να αγκαλιάσουν τη Ρω¬ 
σία και όχι να την απομονώσουν” 
(Ελευθεροτυπία, 18/4/00). Ο εκπρό¬ 
σωπος του βρετανού πρωθυπουρ¬ 
γού, Αλασταιρ Κάμπελ πρόσθε- 
σε πως “δεν υπάρχει καμία σύ¬ 
γκριση ανάμεσα στο πρόβλημα α¬ 
σφάλειας που έχει η Ρωσία στην 
Τσετσενία και στη γενοκτονία 
που διαπράχθηκε στο Κόσοβο” 
(Μοντ, 18/4). (Ενώ ισχύει ακριβώς 
το αντίθετο). Από την πλευρά του 
ο Πούτιν εξέφρασε την πεποίθη¬ 
σή του ότι η Αγγλία θα αποτε- 
λέσει γέφυρα ανάμεσα στη χώρα 


του, την Ευρώπη και την Αμερική. 
Η αντίδραση μη κυβερνητικών ορ¬ 
γανώσεων καθώς και βρετανών 
βουλευτών δεν πτόησε το ρώσο πρό¬ 
εδρο που για άλλη μια φορά ξέσπα¬ 
σε στο συνηθισμένο του αντιτσε- 
τσένικο παραλήρημα.Πιο προοδευ¬ 
τική από την βρωμερή στάση της 
Βρεττανίας του φιλορώσου Μπλερ 
είναι αυτή της Γερμανίας και κυ¬ 
ρίως της Γαλλίας. Οι υπουργοί Οι¬ 
κονομικών κι Εξωτερικών της 
Γαλλίας, Λωράν Φαμπιούς και Υ- 
μπέρ Βεντρίν, δημοσίευσαν στη βρε¬ 
τανική “Φαϊνάνσιαλ Τάϊμς” επιστο¬ 
λή που απευθύνεται στους εταίρους 
της ΕΕ και του 07. Υποστήριξαν 
πως η Δύση θα πρέπει να είναι πιο 
πιεστική στους όρους χρηματοδό¬ 
τησης της Ρωσίας και να μην παρα¬ 
γράφει τα χρέη της. Πρέπει, ακόμα 


να δοθεί έμφαση στην ενίσχυση α¬ 
ποτελεσματικών κρατικών δομών 
και κυρίως ενός διαφανούς νομι¬ 
κού πλαισίου προσαρμοσμένων σε 
μια μοντέρνα οικονομία και κοι¬ 
νωνία, αναφέρουν οι δύο υπουργοί 
στην επιστολή τους (Μοντ, 7/4). Με 
άλλα λόγια, δεν αρκούν μονάχα οι 
οικονομικές μεταρρυθμίσεις, αλλά 
χρειάζεται η Ρωσία να αλλάξει 
πολιτική. Όμως η πίεση που ασκεί 
η γαλλική αστική τάξη στους σο- 
σιαλιμπεριαλιστές δεν οφείλεται 
σε κάποια έξαρση ανθρωπισμού, 
αλλά στην προνομιακή σχέση που 
αυτοί δημιουργούν με τη Βρετανί¬ 
α. Στην πραγματικότητα οι γάλ- 
λοι καπιταλιστές πολύ θα ήθελαν 
ο Πούτιν να διάλεγε τη χώρα τους 
για επίσκεψη, γι’ αυτό και Βεντρίν 
τον κάλεσε γύρω στο Φεβρουάριο. 


Ο Γ. ΠΑΠΑΝΔΡΕΟΥ ΞΑΝΑΦΕΡΝΕΙ ΤΗ 
ΔΥΝΑΣΤΕΙΑ ΚΑΡΑΓΙΩΡΓΕΒΙΤΣ ΣΤΗ ΣΕΡΒΙΑ 


συνέχεια από τη σελ. 3 


μόλογο του, Πάβλε Μπουλάτοβιτ- 
ς. Η απόφαση της Ρωσίας να “πα¬ 
γώσει” την εφαρμογή της συνδέ¬ 
εται και με τους νέους περιορι¬ 
σμούς που έχουν επιβληθεί στο ρώ- 
σικο Υπουργείο Αμύνης το οποίο 
είναι υποχρεωμένο στο εξής να 
συντονίζει τις ενέργειες του με το 
Υπουργείο Εξωτερικών. Υπό αίρε¬ 
ση είναι ακόμη μια συμφωνία με¬ 
ταξύ Ρωσίας και Σερβίας για το 
φυσικό αέριο. 

Η ρώσικη εταιρεία Γκάζπρομ 
μείωσε πρόσφατα κατά το 1/3 την 
παροχή φυσικού αερίου προς τη 
Σερβία χωρίς να προειδοποιήσει το 
Βελιγράδι. Η κυβέρνηση του Βε¬ 
λιγραδιού έχει αιφνιδιαστεί από 
τις τελευταίες εξελίξεις. “Αεν κα¬ 
ταλαβαίνω γιατί συνέβησαν όλα 
αυτά, η Ρωσία δεν μας ειδοποίη¬ 
σε ”, είπε στα σέρβικα μέσα ενη¬ 
μέρωσης στέλεχος της Πετρελα¬ 
ϊκής Βιομηχανίας της Σερβίας 
(ΝΙ8). “Ως τώρα δεν είχαμε ποτέ 


τέτοια προβλήματα”. Αυτή η αλ¬ 
λαγή στάσης είναι ακόμα πιο πε¬ 
ρίεργη, αν σκεφτεί κανείς ότι η 
Ρωσία παρέχει φυσικό αέριο στη 
Σερβία με πίστωση. Το χρέος της 
Σερβίας απέναντι στη Ρωσία έχει 
υπερβεί τα 300 εκατομμύρια δολά¬ 
ρια. Αίγο μετά την κρίση του φυ¬ 
σικού αερίου, ο Ρώσος Υπουργός 
Εξωτερικών, Ιγκόρ Ιβάνωφ, κάλε¬ 
σε τον Γιουγκοσλάβο πρεσβευτή 
στη Μόσχα Μπορισλάβ Μιλόσεβιτ- 
ς (αδελφό του Γιουγκοσλάβου προ¬ 
έδρου) και του ζήτησε να επιδεί- 
ξει η χώρα του μεγαλύτερη ελα¬ 
στικότητα απέναντι στη διεθνή 
κοινότητα για την επίλυση του 
προβλήματος του Κοσσυφοπεδίου. 

Ο Ιβάνωφ πρόσθεσε ότι η Ρωσία 
υποστηρίζει τις προτάσεις των Η¬ 
νωμένων Εθνών για μια μεγαλύ¬ 
τερη αυτονομία του Κοσσυφοπεδίου 
στο εσωτερικό της Ομοσπονδίας, 
ενώ τάσσεται και υπέρ του να αυ¬ 
ξηθεί η σημασία του Βελιγραδιού 
στη διαδικασία σταθεροποίησης 
των Βαλκανίων. Σύμφωνα με πη¬ 
γές στη Μόσχα, η Ρωσία εξέφρα¬ 
σε την αλληλεγγύη της προς τις 


χώρες τηςΑύσης κατά τη σύνο¬ 
δο της Ομάδας Επαφής που πραγ¬ 
ματοποιήθηκε στις αρχές Απρι¬ 
λίου με αντικείμενο την κρίση 
στο Μαυροβούνιο. Αυτό σημαίνει 
ότι η Ρωσία έλαβε θέση υπέρ του 
προέδρου του Μαυροβούνιου Μί- 
λο Τζουκάνοβιτς. Η Μόσχα έχει 
καταδικάσει κατηγορηματικά τον 
αποκλεισμό του Μαυροβούνιου α¬ 
πό τη Σερβία, διευκρινίζοντας ό¬ 
τι η πολιτική του Βελιγραδιού 
προκαλεί την επιδείνωση μιας ή¬ 
δη πολύπλοκης κατάστασης. “Η 
συμπεριφορά του Ιβανώφ κατά τη 
συνάντηση του με τον Μπάρα Μι- 
λόσεβιτς, σε συνδυασμό με τα 
προβλήματα που σχετίζονται με 
το φυσικό αέριο και την υποστή¬ 
ριξη της Μόσχας προς τον Τζου¬ 
κάνοβιτς έχουν προκαλέσει σοκ 
στο Βελιγράδι”, δήλωσε εκπρό¬ 
σωπος της σερβικής κυβέρνησης 
στο Ινστιτούτο Πληροφόρησης 
για τον Πόλεμο και την Ειρήνη 
(Ι\νΡΚ) “Η πρόσκληση που α- 
πηύθυνε η Μόσχα στον Βουκ 
Ντράσκοβιτς προκάλεσε ακό¬ 
μα μεγαλύτερη σύγχυση”. 


Την ώρα δηλ. που η Ρωσία έχει 
κηρύξει τον πόλεμο στη φράξια 
Μιλόσεβιτς καλεί τον σέρβο πρά¬ 
κτορα της στη Μόσχα για να του 
δώσει το επίσημο χρίσμα του ευ¬ 
νοούμενου της. Σύμφωνα με την 
Ναυτεμπορική ο Ντράσκοβιτς εί¬ 
ναι ο πρώτος Σέρβος πολιτικός που 
επισκέφθηκε τη Ρωσία μετά τη νί¬ 
κη Πούτιν στις εκλογές. Στις συ¬ 
ναντήσεις που έκανε με αξιω- 
ματούχους του ρώσικου υπουργεί¬ 
ου εξωτερικών ο Ντράσκοβιτς συ¬ 
ζητήθηκαν το θέμα των πρόωρων 
εκλογών στη Σερβία, το Κοσσυ¬ 
φοπέδιο και το Μαυροβούνιο κα¬ 
θώς και το πρόβλημα των κυρώ¬ 
σεων κατά της Σερβίας. 

Ο μεγαλοσέρβικος σωβινισμός 
εξοργισμένος απάντησε στην 
πρόκληση. “Ο Μιλουτίν Στόλκο- 
βιτς, πρόεδρος της Επιτροπής Α¬ 
μύνης και από τα παλιά μέλη του 
Σοσιαλιστικού Κόμματος, κατηγό¬ 
ρησε το ρώσικο Υπουργείο Εξω¬ 
τερικών ότι ακολουθεί τις επιτα¬ 
γές της αμερικανικής κυβέρνη¬ 
σης”. Αλλά τι περιθώρια έχουν οι 
σέρβοι φασίστες να αντιδράσουν; 


Αυτοί δεν μπορούν να κινήσουν 
μια εκστρατεία ενάντια στην “α¬ 
δελφή ορθόδοξη Ρωσία” γενικά 
χωρίς να κατηγορηθούν απ’ αυτή 
την ίδια τη σέρβικη αντιπολίτευ¬ 
ση για φιλοαμερικανισμό και μά¬ 
λιστα σε μια χώρα και ένα λαό 
όπου τα αντιαμερικανικά και α- 
ντιδυτικά αισθήματα είναι αδιαμ¬ 
φισβήτητα. Ο κλοιός γύρω από τη 
φράξια Μιλόσεβιτς κλείνει όλο 
και περισσότερο. Η πτώση της εί¬ 
ναι πια θέμα χρόνου. 

Απ’ την άλλη γίνεται φανερό ό¬ 
τι αυτή η προωθημένη αντι-Μιλό- 
σεβιτς κίνηση της ρωσόφιλης κυ¬ 
βέρνησης Σημίτη έχει ήδη συμφω- 
νηθεί με τη Μόσχα. Το νόημα της 
επίσκεψης του Γ. Παπανδρέου στη 
Μόσχα την περίοδο των εκλογών 
είναι ολοφάνερο. Η Ελλάδα μετα- 
τρέπεται ταχύτατα όχι μόνο σε βά¬ 
ση βυζαντινών ραδιουργιών για ε¬ 
πέμβαση στα εσωτερικά άλλων 
χωρών με στόχο τα “ορθόδοξα Βαλ¬ 
κάνια” αλλά και σε πρωτοπόρο πο¬ 
λιτικό τραμπούκο στην περιοχή για 
λογαριασμό του ρώσικου ιμπερια¬ 
λισμού. 







